Συνήθη πνευμονολογικά προβλήματα στον ασθενή με καρκίνο πνεύμονος - aktinotherapeia.gr\nΣυνήθη πνευμονολογικά προβλήματα στον ασθενή με καρκίνο πνεύμονος\nBy aktinotherapeia.grΑπρίλιος 11, 2019 No Comments\nΣυνεργάτης Δ.Θ.Κ.Α. – «ΥΓΕΙΑ»\nΣκοπός της παρούσας περίληψης είναι να αναφερθούν, επιγραμματικά σχεδόν, πνευμονολογικά προβλήματα που συχνά απασχολούν τον ασθενή και τους ιατρούς στον καρκίνο του πνεύμονος.\nΑπό μόνος του ο καρκίνος του πνεύμονος είναι ένα πνευμονολογικό πρόβλημα με τις κλινικές του εκδηλώσεις και τις επιπλοκές του, που περιγράφεται στα ιατρικά συγγράματα και μελετάται.\nΣυνεπώς, κρίνεται σκόπιμο να μην επαναληφθούν τα ήδη γνωστά σε όλους, προβλήματα και εκδηλώσεις της νόσου, αλλά να περιγραφούν τα συνήθη προβλήματα που ανακύπτουν στην πορεία της αντιμετώπισης της ασθένειας, είτε αυτή είναι η κλασσική χειρουργική, είτε οι μοντέρνες θεραπευτικές μέθοδοι.\nΠρόβλημα 1:Μετεγχειρητική αναπνευστική ανεπάρκεια\nΗ χειρουργική θεραπεία του καρκίνου του πνεύμονος είναι πάντα η επιθυμητή λύση, αν το επιτρέπει το στάδιο της νόσου και η κατάσταση υγείας του ασθενούς. Ένα πρόβλημα που μπορεί να προκύψει όμως, μετεγχειρητικά, είναι είναι η αναπνευστική ανεπάρκεια, ειδικά σε ασθενείς που συνυπάρχει και άλλο αναπνευστικό πρόβλημα. Το συνηθέστερο τέτοιο πρόβλημα είναι η Χρόνια Αποφρακτική Πνευμονοπάθεια (Χ.Α.Π.), που στατιστικά έχει υψηλές πιθανότητες συνύπαρξης με τον καρκίνο του πνεύμονος, αφού κατά κανόνα ο ασθενής θα είναι καπνιστής. Άρα ο ιατρός θα πρέπει προεγχειρητικά να εκτιμήσει την αναπνευστική επάρκεια του ασθενούς και την αναμενόμενη μετεγχειρητική αναπνευστική λειτουργία, με βάση το χειρουργικό πλάνο εκτομής πνευμονικού παρεγχύματος (λοβεκτομή ή πνευμονεκτομή ή διλοβεκτομή).\nΗ προεγχειρητική μελέτη της αναπνευστικής λειτουργίας του ασθενούς θα πρέπει να γίνει με την σπιρομέτρηση, την μέτρηση της διαχυτικής ικανότητας των πνευμόνων, την οξυμετρία κόπωσης ή το 6 minutes walk test (6MWT). Στόχος είναι τα μετεγχειρητικά ποσοστά των τιμών του βίαια εκπνεομένου όγκου στο πρώτο sec της μέγιστης-βίαιης εκπνοής (FEV1), της ζωτικής χωρητικότητος και της διαχυτικής ικανότητας των πνευμόνων, να υπερβαίνουν το 40% των προβλεπομένων τιμών, με βάση την ηλικία, το φύλο και το ύψος του ασθενούς.\nΆρα για να βρούμε τα μετεγχειρητικά ποσοστά αυτών, θα πρέπει από τα προεγχειρητικά ποσοστά που έχουμε μετρήσει, να αφαιρέσουμε το κομμάτι-ποσοστό που αντιστοιχεί στον λοβό ή λοβούς ή πνεύμονα που πρόκειται να αφαιρεθούν. Αν το υπολογιζόμενο μετεγχειρητικό ποσοστό βρίσκεται στο όριο του 40%, τότε πρέπει να γίνουμε πιο ακριβείς στις προβλέψεις μας. Χρησιμοποιούμε λοιπόν ένα ακόμη εργαλείο που λέγεται σπινθηρογράφημα αιμάτωσης πνευμόνων, το οποίο μας δείχνει την ποσοστιαία κατανομή του ραδιοισοτόπου ανά πνευμονικό πεδίο και κατά συνθήκη την κατανομή του αερισμού.\nΆρα γνωρίζοντας τι μέρος του πνεύμονος πρόκειται να εξαιρεθεί και τι ποσοστό του αερισμού αντιστοιχεί σε αυτό, βάσει του σπινθηρογραφήματος, υπολογίζουμε το αναμενόμενο μετεγχειρητικό πο σοτό των αναπνευστικών παραμέτρων που προαναφέθηκαν. Αν και πάλι το προβλεπόμενο μετεγχειρητικό ποσοστό αυτών δεν υπερβαίνει το 40%, τότε το τελευταίο test που μπορεί να ξεκαθαρίσει την κατάστραση είναι το καρδιοαναπνευστικό test κόπωσης ή εργοσπιρομετρία. Η παράμετρος που υπολογίζουμε είναι η μέγιστη κατανάλωση οξυγόνου (VO2max). H τιμή αυτού θα πρέπει να βρίσκεται άνω των 10-15ml/Kgr. Με αυτά τα αριθμητικά κριτήρια λοιπόν μπορούμε να οδηγήσουμε με ασφάλεια τον ασθενή σε χειρουργική αντιμετώπιση.\nΠρόβλημα 2:Ευκαιριακές λοιμώξεις\nΈνα συνηθισμένο πρόβλημα που προκύπτει στον ογκολογικό ασθενή είναι οι ευκαιριακές λοιμώξεις, σαν αποτέλεσμα της εξασθένησης της άμυνας του οργανισμού είτε από την παρατεταμένη χορήγηση συστηματικά στεροειδών, είτε από την χορήγηση χημειοθεραπευτικών.\nΗ παρατεταμένη χορήγηση στεροειδών, άνω των 3 εβδομάδων, αυξάνει τις πιθανότητες προσβολής των πνευμόνων από pneumocystis jirovici κατά κανόνα, και πιο σπάνια από μύκητες. Θεωρητικά προδιαθέτει και για την μυκοβακτηριδιακή λοίμωξη, αν και κάτι τέτοιο στην κλινική πράξη είναι εξαιρετικά σπάνιο.\nΠρόβλημα 3: Κυψελιδική αιμορραγία\nΑυτή η πολύ επικίνδυνη για την ζωή, επιπλοκή, μπορεί να είναι το αποτέλεσμα χορήγησης αντιαγγειογεννητικών παραγόντων,ή στοχευμένης θεραπείας (target therapy) ή ανοσοθεραπείας (check-point inhibitors). Η πιθανότητα εμφάνισης είναι σαφώς υψηλότερη με την χρήση των αντιαγγειογεννητικών παραγόντων και επιβάλλει την διακοπή των φαρμάκων αυτών.\nΠρόβλημα 4: Φαρμακευτική πνευμονίτιδα\nΑπό τα κλασσικά χημειοθεραπευτικά που χρησιμοποιούνται θεραπευτικά στον καρκίνο του πνεύμονος, αυτό με την αυξημένη πιθανότητα εμφάνισης πνευμονίτιδος είναι η γεμσιταμπίνη, ειδικά αν δοθεί σε συνδυασμό με ακτινοθεραπεία. Σπανίως πνευμονίτιδα εμφανίζεται με τις ταξάνες.\nΠροσοχή όμως θα πρέπει να δοθεί στην πιθανότητα εμφάνισης πνευμονίτιδος με την χορήγηση ανοσοθεραπείας η οποία πιθανότητα σε πρόσφατες μελέτες εκτιμάται να ανέρχεται στο 13-15%, από το «γνωστό» ποσοστό του 3-5%. Πνευμονίτιδα η οποία μπορεί να είναι και ανθεκτική στην χορήγηση των στεροείδών σε ποσοστ’ο 14%, γεγονός που την καθιστά επικίνδυνη για την ζωή του ασθενούς, αφού συνδέεται με θνητότητα 50-80% σε αυτήν την περίπτωση. Στην περίπτωση της στοχευμένης θεραπείας – target therapy – η πιθανότητα εμφάνισης πνευμονίτιδος είναι 1-3%, σαφώς μικρότερη δηλαδή.\nΠρόβλημα 5: Μετακτινική πνευμονίτιδα\nΗ μετακτινική πνευμονίτιδα προ αρκετών ετών συνδυαζόταν με μεγάλα ποσοστά εμφάνισης πνευμονίτιδος. Τα τελευταία χρόνια όμως με τις μοντέρνες τεχνικές ακτινοθεραπείας οι οποίες είναι στοχευμένες στον όγκο μόνο, σεβόμενες τους υγιείς ιστούς, το φαινόμενο της μετακτινικής πνευμονίτιδος τείνει να περιοριστεί στο ελάχιστο (<5%).\nΌλα τα παραπάνω προβλήματα που περιγράφονται επιγραμματικά, έχουν ιατρογενή θα λέγαμε προέλευση, αφού είναι αποτέλεσμα των θεραπευτικών παρεμβάσεων. Με την κατάλληλη μεθοδολογία, παρακολούθηση και χρήση των σωστών παρακλινικών εξετάσεων, μπορούν να προβλεφθούν και να αντιμετωπισθούν έγκαιρα και επαρκώς.\nΚωνσταντίνος Πουλόπουλος, Πνευμονολόγος\nΕπικοινωνία, αντίληψη και υπομονή του τεχνολόγου &...\nPrevious Post«Όταν νοσεί ένας, νοσεί όλη η οικογένεια»


Εμβολιασμοί: Άνοιξε η πλατφόρμα για ηλικίες 40-44 - Trikala Focus\nΠρωτοσέλιδοΤρίκαλαΕμβολιασμοί: Άνοιξε η πλατφόρμα για ηλικίες 40-44\nΜε γοργούς ρυθμούς συνεχίζεται το εμβολιαστικό πρόγραμμα. Άνοιξε και η πλατφόρμα των ραντεβού και για τις ηλικίες 40-44 ετών με AstraZeneca. Μάλιστα, μέσα σε λίγα λεπτά έκλεισαν τα πρώτα ραντεβού μέχρι και τον Ιούνιο. Λόγω της κατακόρυφα αυξημένης ζήτησης σε ραντεβού στις ηλικιακές αυτές ομάδες, άνοιξαν από το βράδυ της Μ. Τετάρτης νέα εμβολιαστικά κέντρα, ώστε να καλυφθούν όλα τα αιτήματα.\nΛόγω της κατακόρυφα αυξημένης ζήτησης σε ραντεβού στις ηλικιακές αυτές ομάδες, άνοιξαν από το βράδυ της Μ. Τετάρτης νέα εμβολιαστικά κέντρα, για να καλυφθούν όλα τα αιτήματα.


Διπλό και…πρωτιά για τις Νέες Καρυές\nΚυριακή 26 Οκτωβρίου 2014 21:24\nΜε το τρίποντο της νίκης έφυγαν από την ορεινή Βερδικούσια οι Νέες Καρυές, που κέρδισαν με σκορ 1-4 την τοπική Προοδευτική και κατάφεραν έτσι να βρεθούν στην κορυφή του βαθμολογικού πίνακα της Α1’ ΕΠΣΛ, όπου και ισοβαθμούν με τον Π.Ο.Ε.\nΗ ομάδα του Νίκου Βλαχούλη, παρά το γεγονός ότι έπαιζε εκτός έδρας, μπήκε επιθετικά και διεκδίκησε το παιχνίδι από νωρίς. Συγκεκριμένα, στο 15ο λεπτό ο Περδίκης βρήκε με έξυπνη κάθετη μπαλιά τον Κανάκη, που άνοιξε το σκορ, για το 0-1. Δέκα λεπτά αργότερα, οι γηπεδούχοι κατάφεραν να φέρουν το παιχνίδι στα ίσια, όταν ο Κουμαντζέλης με αριστερό βολέ έξω από την περιοχή, ισοφάρισε σε 1-1 για την Βερδικούσια. Στην συνέχεια, οι γηπεδούχοι έχασαν κάποιες ευκαιρίες, κυρίως με τους Καφφέ και Νίκο Οικονόμου, του Αθανασίου.\nΤελικά, οι φιλοξενούμενοι πήραν και πάλι το προβάδισμα, στο τελευταίο λεπτό του πρώτου μέρους, όταν ο Μανώλης εκτέλεσε ένα κόρνερ και ο Παπακωνσταντίνου, με κεφαλιά έκανε το 1-2, σκορ με το οποίο οι δύο ομάδες πήγαν στα αποδυτήρια.\nΣτο δεύτερο μέρος, οι Νέες Καρυές διεύρυναν την διαφορά στο σκορ, όταν στο 50’ ο Περδίκης εκτέλεσε ένα φάουλ και ο Κανάκης πετάχτηκε έξυπνα στην πορεία της μπάλας και έκανε το 1-3. Το τελικό 1-4, διαμόρφωσε στο 65’ ο Τσικρίκας, από πάσα του Κανάκη. Τέλος, να σημειωθεί ότι οι φιλοξενούμενοι έχασαν κι άλλες ευκαιρίες να διευρύνουν κι άλλο το σκορ, με τους Κανάκη και Τσικρίκα.\nΠροοδευτική Βερδικούσιας(Κώστας Μπακλαβάς): Βάιος, Κατίνας, Βαρσάμης, Μούμος, Μιχαλές, Σινάπαλος, Καφφές, Οικονόμου Ν/Α(55’ Θάνος), Κουμαντζέλης(60’ Καρκατσέλας), Οικονόμου Ν/Γ(75’ Χατζής), Στατήρης.\nΝέες Καρυές(Νίκος Βλαχούλης): Ζεϊμπέκης, Καψαλός, Παπακωνσταντίνου, Σιδέρης, Αετόπουλος(78’ Ζαχαριάς), Περδίκης, Πιστόλας, Χατζής(55’ Χίος), Τσικρίκας, Μανώλης(80’ Πασχούδης), Κανάκης.


εκπαιδευτικές δράσεις: Δεκεμβρίου 15, 2010\n« Ο ΚΥΚΛΟΣ ΜΕ ΤΗΝ ΚΙΜΩΛΙΑ »\nΟ « κύκλος με την κιμωλία » που παρουσιάστηκε με μεγάλη επιτυχία στο θέατρο « Άνεσις », αφηγείται την ιστορία της Γρούσας , μιας φτωχής υπηρέτριας , που εργάζεται στο αρχοντικό του πρίγκιπα Καζμπέκι και αναγκάζεται να περισώσει τον διάδοχο του θρόνου Μιχαήλ, ένα νεογέννητο μόλις τεσσάρων μηνών , όταν τον εγκαταλείπει η μητέρα του στη βιασύνη της να σώσει τη ζωή της και τα πλούτη της από τους επαναστάτες που εισβάλλουν στο παλάτι.\nΗ Γρούσα καταφεύγει στα βουνά για να σώσει τη ζωή του πρίγκιπα, που στην αρχή της είναι βάρος, αλλά στη συνέχεια μαθαίνει να τον αγαπά σαν πραγματική μητέρα. Έπειτα από πολλά χρόνια η αληθινή του μητέρα αναζητά το μικρό Μιχαήλ κι έτσι τίθεται το ζήτημα της κηδεμονίας του μπροστά στον τοπικό δικαστή.\nΕκείνος διαλέγει το δρόμο της Σολομώντειας λύσης, δηλαδή το παιδί μέσα σε ένα κύκλο με κιμωλία και οι δύο διεκδικήτριες να του τραβούν τα χέρια για να έρθει προς το μέρος αυτής που θα κερδίσει. Στο σημείο αυτό θριαμβεύει η αληθινή μητρική αγάπη της Γρούσας, που προτίθεται να σταματήσει να τραβά το μικρό Μιχαήλ βλέποντάς το να πονάει.\nΠρόκειται για μια ιστορία για την απέραντη κι αληθινή αγάπη, συνθέτοντας ένα πολύ ωραίο και διδακτικό παραμύθι με αιώνιες αρχές και αξίες.\nΤην άρτια σκηνοθετημένη και διεκπεραιωμένη παράσταση παρακολούθησαν την Τρίτη 7 Δεκεμβρίου 2010 η Γ΄ τάξη, η Δ΄ τάξη και το 3ο τμήμα της Εʼ τάξης του 7ου Δημοτικού Σχολείου Λιβαδειάς.\nΑναρτήθηκε από Γιώργος Γκάρτζιος στις 11:11 μ.μ.\nΕτικέτες εκπαιδευτική επίσκεψη, θέατρο, Πολιτιστικά Θέματα\nΤο 1o Νηπιαγωγειο Λιβαδειάς μας προσκαλεί στη Χριστουγεννιάτικη γιορτούλα του που θα γίνει τη Δευτέρα 20 Δεκεμβρίου και ώρα 6μμ στην αίθουσα εκδηλώσεων του 1ου Δημοτικού Σχολείου Λιβαδειάς.\n1ΝΗΠΙΑΓΩΓΕΙΟ ΟΡΧΟΜΕΝΟΥ ΗΜΕΡΟΛΟΓΙΟ2011\nΑναρτήθηκε από Γιώργος Γκάρτζιος στις 6:43 μ.μ.\nΕτικέτες εργαστήρι, Νηπιαγωγείο, Πολιτιστικά Θέματα


20 Μάϊου 2017 120 Views αστρα, κλασσική χαρτομαντεία, μελλον, ταρω αγαπης\nΠολλά αυτά που πρέπει να προλάβετε να ολοκληρώσετε. Ο άνθρωπος σας έχει πια πολλές απαιτήσεις από εσάς, και ο χρόνος πιέζει. Είστε το ζώδιο που μέχρι να φύγει αυτός ο Μάιος, θα έχετε μπει σε ένα στάτους μόνιμης και νόμιμης δέσμευσης.\nΕίσαστε μεθυσμένοι από έρωτα. Ο ανάδρομος Κρόνος, κλείνει εδώ και καιρό το μάτι στην Αφροδίτη. Οι σχέσεις που πέρασαν από δύσκολα μέσα στον Μάιο, τώρα θα πάρουν τις τελικές τους αποφάσεις, για το πως θα κινηθούν μέσα στο νέο μήνα του Ιουνίου.\nΥπάρχει στην ζωή σας, ένα άτομο που κατά καιρούς μπαίνει και βγαίνει, κάτι που σίγουρα σας δημιουργεί εσώτερη αναστάτωση. Αυτό σίγουρα σας προβληματική κατάσταση, δεν μπορεί να συνεχιστεί και το επόμενο διάστημα. Πάρτε τις αποφάσεις σας. Δυναμική ημέρας: 5/5\nΟι επόμενες ώρες – μέρες, είναι καθοριστικές για το μέλλον της αισθηματικής σας σχέσης. Και οι δύο σας έχετε πάρει απόφαση, να κάνετε τις δεσμευτικές σας κινήσεις μέσα στο Καλοκαίρι. Ετοιμαστείτε και για καλύτερες ημέρες στα οικονομικά σας, που θα σας βοηθήσουν προς αυτήν τη κατεύθυνση.\nΜην αποκαλύπτετε τα προσωπικά σας σχέδια, και σκέψεις σε κανέναν. Θα πρέπει να κάνετε μια υπομονή μέχρι τις 29-05, που τελειώνει το φαινόμενο του ανάδρομου Δία. Από εκεί και πέρα, οι δρόμοι θα ανοίξουν. Μέχρι τότε ασχοληθείτε με όλους αυτούς τους φίλους, που τους ξεχάσατε το διάστημα το προηγούμενο.\n← Αστρολογικές Προβλέψεις – Κυριακή 21 Μαίου\nΗ κάρτα Ταρώ της Ημέρας- Κυριακή 21/05/17 →\n1 Μάϊου 2017 Δεν επιτρέπεται σχολιασμός στο ΖΩΔΙΑ: Εβδομαδιαίες προβλέψεις 01-07 Μαίου\nΠροβλέψεις Κλασσική Χαρτομαντεία – Τετάρτη 22/03\n21 Μαρτίου 2017 Δεν επιτρέπεται σχολιασμός στο Προβλέψεις Κλασσική Χαρτομαντεία – Τετάρτη 22/03\nVisitors online – 645:


the many faces of life: Το γράμμα\nΑναρτήθηκε από Αρκούρης στις 06:23\nΤο έστειλες; Απάντησε;;\n02 Απριλίου, 2008 21:43\nδεν τό'στειλα ρε συ, για τους λόγους που αναφέρω. Αν και δε θα μπορώ ποτέ να ξέρω αν το διαβάσει ή αν απλά το ρίξει στα σκουπίδια, αν δεν το διαβάσει καν, είναι πολλά που δε θα καταλάβει. Από την άλλη, το να μην πάρω απάντηση (που νομίζω ότι είναι και το πιο σίγουρο) θα με στεναχωρέσει τα μάλα..\nγια πες κι εσύ, τι να κάνω?\n03 Απριλίου, 2008 03:41\nΑνάλογα τι θα γράψεις φίλε μου. Αν θες να πεις απλά τι νιώθεις να στείλεις, έχεις να χάσεις τίποτα; Αλλά αν το κάνεις κάντο έτσι ώστε να μην περιμένεις απάντηση. Ώστε να μην σε τρώει τι έγινε. Εγώ λέω ότι αν δεν κάνεις λάθος διεύθυνση σίγουρα θα το λάβει. Και το μόνο σίγουρο είναι πως θα το ανοίξει και φυσικά θα το διαβάσει, εκτός αν του έκανες τόσο μεγάλο κακό, που δεν θέλει να σε βλέπει ούτε στο γραπτό λόγο...\n03 Απριλίου, 2008 20:47\nκαι γιατί να μην τον δεις στα μάτια και να του πεις ό,τι έχεις να του πεις; πονάει περισσότερο ίσως. ναι. και αν είναι να τελειώσει κάτι. πάει τέλειωσε. με όποιον τρόπο. τουλάχιστον θα ξέρεις ότι τα 'χεις πει.\n04 Απριλίου, 2008 01:56\nφυσικά και το κάνω για να πω απλά τι νοιώθω. Κι έχεις δίκιο, δεν έχω να χάσω τίποτα. Ίσως μόνο την τελευταία μου ελπίδα... Όσο για το αν του έκανα κακό, δεν το νομίζω. (που μπορεί και να κάνω λάθος βέβαια, και να μην το ξέρω καν...) Εκτός αν είναι μεγάλο κακό να είσαι διατεθιμένος, αλλά και να θες, να αγαπήσεις τον άλλον.\nμα θέλω να τον δω στα μάτια! Το θέλω όσο δε φαντάζεσαι. Αλλά άμα ούτε καν δείχνει διάθεση να μου μιλήσει, έστω στο τηλέφωνο, έστω και πίσω από μια οθόνη υπολογιστή, νομίζεις ότι θα θέλει να συναντηθούμε κιόλας? Εγώ το θέλω σαν τρελλός, όσο κι αν με πονέσει. Μέχρι σήμερα το απόγευμα, το είχα κανονισμένο να πάω να τον δω. Ένα η-μέιλ του που έλαβα όμως, με έκανε να καταλάβω ότι θα απεύφευγε να με δει καν, κι έτσι το ακύρωσα. Είμαι πολύ χαμένος... Φαίνεται? ;)\n05 Απριλίου, 2008 01:27\nΤο καλύτερο θα ήταν να βρεθείτε, αλλά αφού δεν γίνεται (εκ μέρους του), άστο. Αν και μια προσπάθεια ακόμη δεν βλάπτει. Ίσως να μην έχεις καθόλου φταίξει, να έχει αυτός αλλάξει.. Για το γράμμα, το σκέφτεσαι;\n05 Απριλίου, 2008 14:41\nεννοείται ότι το καλύτερο αυτό θα ήταν, έλα όμως που δε γίνεται?... Όσο για το αν έχει αλλάξει αυτός, πιστεύω ότι είναι λιγάκι ασυνήθιστο μέσα σε τρεις μέρες να αλλάζει κανείς τόσο πολύ. Αλλά και πάλι, θα ήθελα να ήταν κάτι που θα το συζήταγε μαζί μου. Να μην με άφήνε έτσι ξεκρέμαστο. Κι απλά να σου θυμίσω κι εσύ τι πέρασες όταν ο ...δικός σου "δεν έστειλε ούτε περιστέρι" (όπως το έγραψες). Το γράμμα το γράφω ήδη. Είναι δύσκολο γιατί δεν ξέρω από που να το αρχίσω και που να το πάω, αλλά το παλεύω...\nσε ευχαριστώ ειλικρινά για το ενδιαφέρον!\n05 Απριλίου, 2008 17:27\nΘα περιμένω αντιδράσεις..\n05 Απριλίου, 2008 19:48\nδεν ζητιανεύεται η αγάπη ή το ενδιαφέρον. μέχρι ένα σημείο ναι, και νομίζω είναι απαραίτητο να ξέρεις ότι έχεις εξαντλήσει κάθε περιθώριο. και πάντα εξαρτάται από την αγάπη και το ενδιαφέρον.\n05 Απριλίου, 2008 19:50\nτελικά έκανα κάτι "καλύτερο" (και καλά...). Πήγα για ένα πρόσωπο-με-πρόσωπο. Στην τελική, ευτυχώς που δεν το έστειλα: αν κρίνω από τις αντιδράσεις που έλαβα, μάλλον δε θα έπαιρνα ποτέ απάντηση ακόμα κι αν όντως έστελνα το γράμμα...\nέχεις δίκιο. Δεν θα έπρεπε να ζητιανεύεται. Τώρα πια είμαι αρκετά σίγουρος ότι έχω εξαντλήσει κάθε περιθώριο, και μάλλον τα έχω ξεπεράσει και τα περιθώρια και τα όρια. Τελικά, μάλλον λάθος το ερμήνευσα το ενδιαφέρον που λάμβανα. Μάλλον ήταν στο μυαλό μου. Μάλλον κάποια "άλλα" πράγματα ήταν πιο σημαντικά (πχ. να κρατήσει κανείς τον εγωισμό του, κλπ). Φυσικά, έκανα κι εγώ τα λάθη μου στο χειρισμό, αλλά πάει, τέλειωσε πια... Αυτό πιστεύω.\n10 Απριλίου, 2008 15:02


April 2018 - Revista\nΑνακοίνωση για το χθεσινό παιχνίδι με τον Αστέρα στο Δερβένι εξέδωσε ο Ολυμπιακός Άσσου. Σημαντικότερο όλων όμως η υγεία του κίπερ Δημήτρη Πανούση (αρχηγός Ολυμπιακού), καθώς όπως αναφέρει η ανακοίνωση υπέστει εξάρθωση ώμου και διακομήσθηκε στο Νοσοκομείο. Να ευχηθούμε ταχεία ανάρωση στον Δημήτρη και σιδερένιος. Αναλυτικά η ανακοίνωση: “Ο Ολυμπιακός Άσσου γνώρισε άλλη μια ήττα Read more\nΜερικά από τα πράγματα που μας αρέσει να βλέπουμε στα Κορινθιακά γήπεδα και το ποδόσφαιρό μας, έχει καταφέρει να κάνει πράξη εδώ και μερικά χρόνια ο ΠΑΣ Αγίου Γεωργίου Κορίνθου. Για το μεράκι του Πάτερ Παύλου αλλά και του πρωτομάστορα κόουτς Ερναλντ – Γιάννη Χόντια έχουμε ξαναμιλήσει αρκετές φορές. Σε λίγες ημέρες και συγκεκριμένα την Read more\nΑ’ ΕΠΣ Κορινθίας – Αποτελέσματα 27ης αγωνιστικής ημέρας: Ισθμιακός – Πανκαμαριακός 3-3 Ελλάς Βέλου – Άγιος Γεώργιος 3-1 Κόρινθος – Σπαθοβούνι 5-1 Ηρακλής Ξυλοκάστρου – Ηρακλής Λεχαίου 3-0 Τενεάτης Αθικίων – Θύελλα Πετρίου 2-1 Κόρινθος 2006 – Παννεμεατικός 4-1 Δάφνη Εξαμιλίων – Πανσολυγειακός 2-3 Αστέρας Δερβενίου – Ολυμπιακός Άσσου 2-0 Βαθμολογία ΠΑΣ Κόρινθος 78 Read more


Αγάθωνας: Το “αντίο” του ΚΚΕ και της ΚΝΕ στον σπουδαίο ρεμπέτη - Free Speech\nΜε ένα συγκινητικό μήνυμα, το ΚΚΕ και η ΚΝΕ αποχαιρετούν τον μεγάλο ρεμπέτη Αγάθωνα Ιακωβίδη, ο οποίος έφυγε ξαφνικά από την ζωή στα 65 του χρόνια.\nΟ Αγάθωνας συμπορεύτηκε με το ΚΚΕ σε όλη του τη ζωή, παίζοντας κάθε χρόνο στα φεστιβάλ της ΚΝΕ, δίνοντας έτσι το δικό του “στίγμα”.\nΤα γλέντια του στην “Λαϊκή Σκηνή” του φεστιβάλ ήταν αξιοσημείωτα και σίγουρα έχουν μείνει στην μνήμη όσων είχαν την τύχη να συμμετέχουν.\n“Με βαθιά θλίψη αποχαιρετούμε έναν σπουδαίο ρεμπέτη, τον Αγάθωνα Ιακωβίδη, αυτοδίδακτο λαϊκό καλλιτέχνη, που τόσο αναπάντεχα “έφυγε” από τη ζωή.\nΗ καλλιτεχνική του πορεία ξεκίνησε το 1977 με το “Ρεμπέτικο Συγκρότημα Θεσσαλονίκης”, που ο ίδιος ίδρυσε, για να συνεχιστεί το 1981 στην Αθήνα. Συνεργάστηκε με σημαντικούς μουσικούς, πάντα υπηρετώντας τη μεγάλη του αγάπη, το ρεμπέτικο τραγούδι.\nΕπέστρεψε στη Θεσσαλονίκη, όπου συνέχισε την καλλιτεχνική του διαδρομή. Σημαντική ήταν η προσφορά του στη διαφύλαξη και διάσωση του ρεμπέτικου τραγουδιού, με την ανάδειξη παλιών ξεχασμένων και άγνωστων στο σύγχρονο κοινό τραγουδιών, που είχε συγκεντρώσει στο προσωπικό του αρχείο. Ρεμπέτικα τραγούδια έγραψε και ο ίδιος, ενώ υπήρξε και δεξιοτέχνης μουσικός όλων των έγχορδων νυκτών μουσικών οργάνων του ρεμπέτικου.\nΣτήριζε πάντα την πάλη του ΚΚΕ για έναν δίκαιο κόσμο, ακόμα και στις πιο δύσκολες στιγμές της εσωκομματικής κρίσης την περίοδο 1989 – 1991, με όποιον τρόπο μπορούσε, και προπαντός με αυτό που τον ξεχώριζε, την τέχνη του. Αρχές της δεκαετίας του ’90, στήριξε την προσπάθεια του ραδιοφώνου “904 Αριστερά στα fm” στη Θεσσαλονίκη, κάνοντας για τρία χρόνια εκπομπή, με θέμα το ρεμπέτικο, όπου και παρουσίαζε όλο του το αρχείο. Εδώ και πολλά χρόνια, συμμετείχε σε όλα τα Φεστιβάλ της ΚΝΕ στην Αθήνα και τη γενέτειρά του, Θεσσαλονίκη, συμβάλλοντας στο να μυηθούν οι νέες γενεές σε ένα σημαντικό είδος της μουσικής μας παράδοσης, που το κατείχε λόγω και της προσφυγικής του καταγωγής.\nΤο Κομμουνιστικό Κόμμα Ελλάδας εκφράζει τα ειλικρινή του συλλυπητήρια στην σύζυγό του Εριφύλη, τον γιο του και όλους τους δικούς του».\nΣε ανακοίνωσή του, το Γραφείου Τύπου του ΚΣ της ΚΝΕ αναφέρει: «Το Κεντρικό Συμβούλιο της ΚΝΕ εκφράζει τη θλίψη του για το θάνατο του γνωστού και αγαπημένου μουσικού και τραγουδιστή Αγάθωνα Ιακωβίδη. Ο Αγάθωνας, όπως έγινε γνωστός και αγαπήθηκε με το μικρό του όνομα, γεννήθηκε στη Θεσσαλονίκη, όπου ξεκίνησε από μικρή ηλικία να ασχολείται με τη μουσική. Τον κέρδισε το ρεμπέτικο τραγούδι, το οποίο υπηρέτησε σε όλη του τη ζωή με σεβασμό, αφοσίωση και αγάπη.\nΕδινε το “παρών” σταθερά σε όλα τα Φεστιβάλ της ΚΝΕ, στην Αθήνα και κυρίως στη Θεσσαλονίκη, με γνήσια λαϊκά και ρεμπέτικα γλέντια μέχρι τις πρώτες πρωινές ώρες, αποτελώντας ένα σημείο κατατεθέν του προγράμματος στη Λαϊκή Σκηνή, που οι επισκέπτες του Φεστιβάλ περίμεναν κάθε χρόνο.\nΟ ίδιος σταθερά ήταν στο πλευρό του ΚΚΕ. Στα 100 χρόνια του Κόμματος, ανέφερε μεταξύ άλλων: “Πιστεύω ότι ο κόσμος πρέπει να καταλάβει επιτέλους το συμφέρον του, να σταματήσει να κοιτάει κοντόφθαλμα και να δει το μέλλον στο ΚΚΕ (…). Εύχομαι η νέα γενιά να τραβήξει μπροστά και να ανοίξει το δρόμο για την προκοπή του τόπου και του λαού”. Και στο φετινό Φεστιβάλ ο Αγάθωνας θα είναι σαν να βρίσκεται μαζί μας… Με μεγάλη συγκίνηση και φέτος στη Λαϊκή Σκηνή του Φεστιβάλ στη Θεσσαλονίκη στις 12/9, όπως άλλωστε ήταν προγραμματισμένο, θα ακουστούν όσα τραγούδια μοναδικά ερμήνευε ο ίδιος από την ορχήστρα που τον συνόδευε και άλλους καλλιτέχνες του ρεμπέτικου τραγουδιού, σε μια βραδιά αφιερωμένη σε εκείνον. Εκφράζουμε τα θερμά συλλυπητήρια στην γυναίκα του και τους οικείους του»\nΠροηγούμενο άρθρο“Θερίζει” ο κορονοϊός στην Αυστραλία! 471 νέα κρούσματα και 8 θάνατοι σε μία μέρα\nΕπόμενο άρθροΤι δεν ξέρετε για την υγεία των ματιών το καλοκαίρι


«Εμείς ανακυκλώνουμε, εσείς;»: Θέλετε να κερδίσετε 10€ κάνοντας καλό στον πλανήτη; / Fashion / Woman TOC\n«Εμείς ανακυκλώνουμε, εσείς;»: Θέλετε να κερδίσετε 10€ κάνοντας καλό στον πλανήτη;\nΣε όλα τα καταστήματα Intimissimi και Intimissimi Uomo, μπορείτε να ανακυκλώσετε 5 είδη οποιασδήποτε μάρκας, και λαμβάνετε ένα κουπόνι στην αξία των 10€.\nΗ πράσινη πρωτοβουλία της Intimissimi και Intimissimi Uomo επιστρέφει με motto\nΤο ιταλικό lingerie brand αγαπάει το περιβάλλον και το αποδεικνύει με την ενέργεια ανακύκλωσης που έχει γίνει θεσμός.\nΗ Calzedonia Group S.P.A, μια φιλική προς το περιβάλλον εταιρεία σε συνεργασία με την I: CO δίνει ζωή στα παλιά και μεταχειρισμένα ρούχα σας μέσα από την επαναχρησιμοποίηση των υλικών τους, για τη δημιουργία νέων προϊόντων.\nΣτα καταστήματα Intimissimi Uomo: Αντρικά εσώρουχα/μπλούζες/πιτζάμες/κάλτσες\n10 ευρώ, Intimissimi, ανακύκλωση, κέρισε


ΗΟΜΕ Deco Smart Tips Cool bedrooms: Ηρθε η ωρα να δωσεις αμεσως σημασια στο δωματιο που σου χαριζει τη μεγαλυτερη ευχαριστηση\n28.05.2017 | 10:00\nΕίναι Κυριακή και επιτέλους μετά από πολύ καιρό έχεις όλη την ημέρα για τον εαυτό σου! Μπορείς να κάνεις ό,τι (μα ό,τι) θέλεις! Να βγεις για φαγητό σε κάποιο εστιατόριο με μεγάλο hype αυτό τον καιρό, να δεις τους φίλους σου και να πιεις καφέ κάπου στο κέντρο, να κάνεις βόλτες στο κοντινότερο πάρκο, να οργανώσεις μια μονοήμερη εκδρομή ή… να περάσεις την ημέρα στο κρεβάτι σου! Και τώρα για σκέψου: υπάρχει μεγαλύτερη πολυτέλεια από το να περάσεις μια ημέρα στο πανέμορφο δωμάτιό σου, απολαμβάνοντας τα αφράτα μαξιλάρια σου και το αναπαυτικό στρώμα, ενώ το δέρμα σου χαϊδεύουν τα υπέροχα λινά σεντόνια που μόλις αγόρασες και το βλέμμα σου περιεργάζεται το super stylish “μπουντουάρ” σου και τις αέρινες κουρτίνες; Όταν τα πόδια σου αγγίζουν ξυπόλητα τα φίνα χαλιά που έχεις με προσοχή επιλέξει να “συντροφεύουν” το κρεβάτι σου και η μυρωδιά από τα φρέσκα λουλούδια που έφερες χθες για να κοσμήσουν το ολοκαίνουριο γυάλινο βάζο που έβαλες στο κομοδίνο σου;\nΥπάρχει πιο όμορφη αίσθηση “αρχοντιάς” και πολυτέλειας, λοιπόν, από τον χαλαρωτικό χρόνο που μπορείς να αφιερώσεις στον εαυτό σου (έστω και μία στο τόσο); Όπου το μόνο που χρειάζεται να σκεφτείς είναι το πόσο πολύ απολαμβάνεις το σπίτι σου, τον προσωπικό χώρο σου, το καταφύγιό σου και να ξεκουραστείς, να βυθιστείς στα φίνα υφάσματα του κρεβατιού και να ξεχάσεις πως αύριο είναι Δευτέρα και θα πρέπει να επιστρέψεις στις υποχρεώσεις σου και το “βαρύ” πρόγραμμα της εβδομάδας -και της ζωής γενικότερα! Για όλες αυτές τις φορές που ανέβαλες την προσωπική σου ευχαρίστηση στο βωμό της κοινωνικότητας ή της εγρήγορσης ή των υποχρεώσεων, σου αξίζει να αναπληρώσεις τον χαμένο χρόνο με μία ημέρα… απόσυρσης, “επανασυναρμολόγησης” και ανάπαυσης!\nΚαι κάπως έτσι φτάνουμε στο κρίσιμο ερώτημα: Ακόμη και αν έχεις τη θέληση να… επιδοθείς σε ένα ολοήμερο καλοκαιρινό και δροσερό cocooning, είσαι σίγουρη ότι το υπνοδωμάτιό σου είναι το ιδανικό για μια τέτοια “επιχείρηση”; Έχεις φροντίσει αρκετά τον πιο ιδιωτικό χώρο του σπιτιού σου; Έχεις δώσει την πρέπουσα σημασία σε αυτό το “ταπεινό”, αλλά τόσο σημαντικό για τη σωματική και συναισθηματική υγεία σου δωμάτιο; Γιατί, ξέρεις, είναι πολύ εύκολο να χαθεί το μέτρο και ο στόχος και να καταλήξεις με μια κρεβατοκάμαρα φορτωμένη με αντικείμενα και έπιπλα και τελικά “φασαριόζικη” και κουραστική, σε εντελώς αντίθετη κατεύθυνση από τον σκοπό που προορίζεται δηλαδή! Για ρίξε μια ματιά γύρω σου και αν εντοπίσεις ατοπήματα, βάλε σε μια σειρά όλα αυτά που θα ήθελες να αλλάξεις ή απλά να διορθώσεις, ώστε να επιτύχεις τον επιθυμητό στόχο!\nΚαι αν χρειάζεσαι λίγο περισσότερο “σπρώξιμο”, τότε δες στις φωτογραφίες που ακολουθούν μερικά από τα πιο cool και “ξεκούραστα” υπνοδωμάτια που σου μάζεψα και άρχισε να σχεδιάζεις πώς θα ονειρευτείς ΣΕ αυτά και να σταματήσεις να τα… ονειρεύεσαι μόνο!\nΟ μινιμαλισμός μπορεί να αποδειχθεί θαυματουργός για το υπνοδωμάτιο, ακόμη και όταν περιλαμβάνει μεγάλες χρωματιστές επιφάνειες. Σε κάποιος περιπτώσεις ταιριάζει απόλυτα η λογική του less is more, όσο κοινό κι αν σου ακούγεται!\nΤο υπνοδωμάτιο χρειάζεται και μια μικρή δόση… μυστηρίου για να σε “αποπλανήσει”. Μερικές βαθιές αποχρώσεις μπορούν να “σεταριστούν” άψογα με περισσότερο σκανδιναβικά στοιχεία και ήσυχα μονόχρωμα patterns!\nΗ επιτομή της γαλλικής φινέτσας είναι εκεί που συναντιέται το κλασικό με την απλότητα. Όπως βλέπεις δεν χρειάζονται φοβερά πράγματα για να γίνει ένα υπνοδωμάτιο χαλαρωτικό και cozy!\nΤο νέο σκανδιναβικό design βρίσκεται κάπου ανάμεσα στην αφαιρετικότητα της nordic αισθητικής και τις boco chic πινελιές. Σε μια κρεβατοκάμαρα ο συγκεκριμένος συνδυασμός δίνει απίθανα αποτελέσματα!\nΈχεις σίγουρα ξαναδιαβάσει για το μονοχρωματικό layering και κανένα άλλο χρώμα δεν το πετυχαίνει περισσότερο από το λευκό! Ειδικά όταν μιλάμε για ένα υπνοδωμάτιο, τότε τι πιο ξεκούραστο και φίνο από τις διάφορες μικροδιαφορές του άσπρου;\nΠόσες φορές πρέπει να πούμε ότι το ροζ ΕΙΝΑΙ ΤΟ ΧΡΩΜΑ ΤΗΣ ΧΡΟΝΙΑΣ; Ε, μα, δες εδώ πόσο όμορφο δείχνει σε ένα υπνοδωμάτιο που… ισορροπεί με αξιοθαύμαστη ακρίβεια πάνω στους κανόνες του urban industrialism, της bohemian φινέτσας και του σκανδιναβικού πραγματισμού!\nΕντάξει, μπορεί να σε ξαφνιάζει αυτή η αισθητική, μιας και η καθαρότητα του ιαπωνικού στυλ είναι αρκετά “ξένη” σε εμάς, αλλά στην πραγματικότητα αυτό ακριβώς το ύφος είναι που επιτυγχάνει και το.. υπέρτατο ζεν!\nΚαι για ένα mix & match αποτέλεσμα μπορείς πάντα να εμπιστεύεσαι τη δύναμη του ακατέργαστου ξύλου, όταν συνδυάζεται με moody blue αποχρώσεις και μεταλλικές λεπτομέρειες! Η χρωματική παλέτα μπορεί να το “παίζει σε πολλά ταμπλό”, αλλά χωρίς να γίνεται κουραστική.\nΓκρι, γκρι και γκρι. Τα λόγια είναι περιττά. Το συγκεκριμένο υπνοδωμάτιο είναι πολύ cool για να είναι αληθινό, έτσι δεν είναι; Και όμως, δεν είναι τόσο περίπλοκο όσο μπορεί να σου φαίνεται!\nΜπορεί τα σκούρα χρώματα να μην είναι πάντοτε ιδανική επιλογή για μια κρεβατοκάμαρα, αλλά υπάρχουν φορές που είναι πραγματικά ακαταμάχητα! Άλλωστε, όλη η σημασία είναι στους σωστούς συνδυασμούς! Και εδώ το λευκό καταφέρνει να ισορροπήσει το moody ανθρακί!\nΕτικέτες DESIGN,INTERIOR DESIGN,ΔΙΑΚΟΣΜΗΣΗ,ΔΙΑΚΟΣΜΗΣΗ ΔΩΜΑΤΙΟΥ,ΔΙΑΚΟΣΜΗΣΗ ΥΠΝΟΔΩΜΑΤΙΟΥ,ΥΠΝΟΔΩΜΑΤΙΟ


= The Silent Wedding - Η συνέντευξη\nΔημοσιεύθηκε : Δευτέρα, 11 Απριλίου 2022 23:34\nΤο κινηματογραφικά λυρικό και Μέταλ άλμπουμ των The Silent Wedding, “Ego Path”, έχει κυκλοφορήσει εδώ και λίγο καιρό και έχει συναρπάσει τα μυαλά και τις ψυχές όλων εκείνων που αγαπούν το ΚΑΛΟ και ειλικρινές του ιδιώματος. Ευαισθησία και δύναμη, έμπνευση και καλλιέργεια, τεχνική και τέχνη. Η μπάντα το έχει, το κατέχει, δεν ντρέπεται να το δείξει και βρίσκεται μπροστά, ετοιμάζοντας το πρώτο της LiVE, για να παρουσιάσει τα τραγούδια του άλμπουμ στη σκηνή -–και όχι μόνο. Μιλήσαμε με τον Μάριο Καραναστάση, τον τραγουδιστή της μπάντας και αποκομίσαμε πως το μονοπάτι του εγώ είναι στην ουσία το μονοπάτι του Εμείς. Όπου «Εμείς» όλα τα παιδιά του σχήματος και η θαυμάσια χημεία τους, που οδηγεί σε μελωδίες, στίχους, μουσική και τραγούδια που έχουν χαραχτεί για να χαράζουν.\nΣτις 15 Απριλίου παίζετε στο Temple, στην Αθήνα. Πέρα από τη χαρά να ακούσουμε τα καινούργια τραγούδια LiVE, τι άλλες εκπλήξεις να περιμένουμε;\nΗ αλήθεια είναι πως κι εμείς περιμένουμε το συγκεκριμένο live με τεράστια προσμονή και χαρά! Μεσολάβησαν δύο πραγματικά δύσκολα χρόνια για όλους όσοι ασχολούνται με τη μουσική. Θέλουμε να ανέβουμε στη σκηνή και να δώσουμε τον καλύτερό μας εαυτό. Εννοείται πως θα παιχτούν σχεδόν όλα τα τραγούδια από το “Ego Path”, καθώς και τραγούδια από τους προηγούμενους δίσκους. Αν οι εκπλήξεις αποκαλύπτονταν δεν θα ήταν εκπλήξεις! Όμως να περιμένετε κάτι που δεν έχουμε κάνει ποτέ μέχρι στιγμής ζωντανά και ελπίζουμε να σας αρέσει. Όχι μόνο ένα αλλά δυο διαφορετικά concepts…\nΠοια η μέχρι στιγμής ανταπόκριση για το “Ego Path”; Τι φτάνει στ’ αυτιά σας από κοινό και Τύπο;\nΗ ανταπόκριση είναι εξαιρετική! Νιώθουμε ενθουσιασμένοι και ταυτόχρονα λίγο μουδιασμένοι από την αγάπη που έχει δεχθεί το album μέχρι στιγμής. Δεν σου κρύβουμε ότι τα σχόλια κυμαίνονται από θετικότατα έως και διθυραμβικά. Σε αυτό το σημείο να ευχαριστήσουμε κι εσάς, που με τον σχολιασμό σας για το “Ego Path”, μας συγκινήσατε βαθύτατα. Αποτελεί μεγάλη τιμή για εμάς αλλά ταυτόχρονα και ευθύνη απέναντί σας.\nΕίναι ίσως η πιο λυρική στιγμή σας; Μέχρι το επόμενο άλμπουμ φυσικά.\nΚοίταξε, εδώ οι γνώμες διίστανται. Πολλοί λένε ότι το συγκεκριμένο album είναι περισσότερο άμεσο σε σχέση με το “Enigma Eternal”. Πιο τραχύ και πιο “metal” κατά μίαν έννοια. Aυτό ίσως να οφείλεται και στην παραγωγή του Τζίμη, που τόνισε τις ηλεκτρικές κιθάρες, καθώς και στην ενορχήστρωση, όπου ακολουθήσαμε πολλά ρυθμικά μοτίβα. Όμως οι φωνητικές γραμμές και οι μελωδίες του είναι σίγουρα λυρικές και ίσως λυρικότερες του προκατόχου του. Οπότε εν μέρει έχεις δίκιο. Πρόκειται για θέμα αισθητικής από εκεί και πέρα.\nΗ όλη διαδικασία πώς κύλισε; Να θεωρηθεί αυτό το άλμπουμ παιδί της καραντίνας;\nΜετά την Ευρωπαϊκή περιοδεία μας με τους Threshold το 2018, ξεκινήσαμε να δουλεύουμε πάνω στο νέο υλικό. Ιδεές υπήρχαν πολλές και μάλιστα κάποιες εξ αυτών παλιότερες και από το ίδιο το συγκρότημα! Στις αρχές του 2020 είχαμε ήδη ξεκινήσει την προπαραγωγή, όπου μας πέτυχε η πανδημία. Από εκεί και πέρα τα πράγματα έγιναν δύσκολα και μοναχικά. Έπρεπε να δουλέψουμε εξ αποστάσεως. Επίσης, οι περισσότεροι στίχοι ολοκληρώθηκαν μέσα στην καραντίνα. Εκεί αντικατοπτρίζεται και όλη η ψυχολογική πίεση που υποστήκαμε κατά τη διάρκεια αυτής της περιόδου. Οπότε ναι, το άλμπουμ μπορεί να θεωρηθεί και επισήμως παιδί της καραντίνας!\nΈχετε κατασταλάξει για το επόμενο βίντεό σας; Τι καλό μας έχετε;\nΝομίζουμε πως ναι. Είμαστε πολύ ικανοποιημένοι και με τα δύο clip που έχουμε ήδη κυκλοφορήσει. Το “Time Of Darkness” ως lyric video και το “Caught In The Web” ως official video clip. Δεν είμαστε σίγουροι για το χρονικό διάστημα που θα πάρει σάρκα και οστά. Σκεφτόμαστε κάτι ιδιαίτερο αναφορικά με την εικόνα του. Μα ιστορία λίγο ως πολύ γνωστή στο ευρύ κοινό. Πάντως θα είναι επικότατο, με πολλά φωνητικά και δυο διαφορετικά μέρη.\nΤα επόμενα βήματά σας, όσον αφορά συναυλίες; Υπάρχει κάτι άλλο ανακοινώσιμο, πέρα των Αθηνών;\nΜέχρι και σήμερα το μόνο σίγουρο είναι το release live μας στο Temple. Υπάρχει μια πιθανότητα για κάτι που θα λάβει χώρα το καλοκαίρι, αλλά είναι όλα ανοικτά και δεν έχουμε γνώση για κάτι συγκεκριμένο. Οπότε δεν έχουμε κάτι επίσημο να ανακοινώσουμε. Όμως υπάρχουν πολλά σχέδια για το φθινόπωρο του 2022 και για τον χειμώνα του 2022-2023. Ίσως εντός, ίσως και εκτός συνόρων.\nΤι είναι αυτό που σας ωθεί να κάνετε μουσική; Ποια είναι η κινητήρια δύναμη πίσω από την μπάντα;\nΗ αγάπη μας για την ίδια τη μουσική. Η ψυχική ολοκλήρωση μετά από κάθε live και κάθε ηχογράφηση. Με όλα τα πάνω και τα κάτω. Με όλα τα εμπόδια και τις χαρές που μας προσφέρει. Η κινητήρια δύναμη βρίσκεται στη βαθύτερη ανάγκη μας να εκφράσουμε τον εσωτερικό μας κόσμο με τον καλύτερο δυνατό τρόπο. Δηλαδή δημιουργώντας μελωδίες και λόγο. Συν τοις άλλοις, είμαστε μια σχεδόν αναλλοίωτη ομάδα εδώ και πολλά χρόνια και ψυχαγωγούμαστε αφάνταστα παίζοντας μουσική μεταξύ μας.\nΜε όλες αυτές τις εξαιρετικές κυκλοφορίες, όλα αυτά τα χρόνια, τονίζουμε σε κάθε άλμπουμ πως η Ελλάδα είναι η Μέταλ πρωτεύουσα της Ευρώπης. Είναι και δική σας πεποίθηση αυτό;\nΔεν ξέρουμε αν είναι η Μέταλ πρωτεύουσα της Ευρώπης, αλλά σίγουρα είναι μέσα στις δυνατότερες σκηνές παγκοσμίως! Φαίνεται ότι αυτό το είδος μουσικής μας ταιριάζει! Παρόλο που η Ελλάδα έχει πολύ ισχυρές μουσικές καταβολές σε άλλα είδη. Να αναλογιστούμε επίσης πως όλο αυτό έχει επιτευχθεί από το μεράκι των ίδιων των συγκροτημάτων. Η βελτίωση σε θεωρητικό επίπεδο αναφορικά με τη μουσική, η εξέλιξη της τεχνογνωσίας και ο επαγγελματισμός.


Το πιο μάγκικο πρωτάθλημα της πενταετίας | The Columnist\nΤο πιο μάγκικο πρωτάθλημα της πενταετίας\nΓΡΑΦΕΙ Ο ΧΡΗΣΤΟΣ ΓΡΑΒΙΑΣ Η αρχή είναι το ήμισυ του παντός, λένε, αλλά για τη φετινή Γιουβέντους το εν λόγω ρητό δεν έχει καμία ...\nαθλητισμός, Άρθρα Χρήστου Γραβιά, Γιούβε, Γιουβέντους, Ιταλία, ποδόσφαιρο, Σέριε Α, Serie A, What's hot?\nΗ αρχή είναι το ήμισυ του παντός, λένε, αλλά για τη φετινή Γιουβέντους το εν λόγω ρητό δεν έχει καμία απολύτως απήχηση στην πραγματικότητα. Διότι, μπορεί η φετινή σεζόν να ξεκίνησε με τον πλέον άσχημο τρόπο (δύο σερί ήττες στην εκκίνηση από Ουντινέζε και Ρόμα, τρεις μόλις νίκες στη συμπλήρωση 10 αγώνων και 11η θέση στα τέλη Οκτώβρη), ωστόσο η συνέχεια ήταν κάτι παραπάνω από εκπληκτική, για να της χαρίσει εν τέλει -και- το φετινό πρωτάθλημα στην Ιταλία. Το πέμπτο σερί τα τελευταία χρόνια, το πιο... μάγκικο όμως, αν αναλογιστούμε την όλη πορεία της Γιούβε μέσα στη χρονιά!\nΌλα ξεκίνησαν ουσιαστικά από το περασμένο καλοκαίρι. Η φυγή προς άλλες πολιτείες για τρεις βασικούς πυλώνες (Πίρλο, Βιδάλ, Τέβεζ) μιας ομάδας που είχε κάνει το νταμπλ στη γείτονα χώρα και είχε φτάσει μετά από αρκετά χρόνια και στον τελικό του Τσάμπιονς Λιγκ, δεν ήταν και λίγο. Μια αβεβαιότητα υπήρχε στο στρατόπεδο των Τορινέζων, και παράλληλα μια ευκαιρία για νέο restart. Για τον ιδιοκτήτη της ομάδας Ανιέλι, βλέποντας πως ένας κύκλος έκλεινε, υπήρχε η ευκαιρία να ανοίξει ένας καινούριος, με προοπτικές, έστω και αν στην αρχή θα υπήρχαν -λογικώς- ερωτηματικά.\nΤο πήγαινε-έλα του καλοκαιριού ήταν γενικά μεγάλο. Πέραν των τριών προαναφερθέντων, από το Τορίνο αποχώρησαν επίσης οι Γιορέντε, Ογκμπόνα, Πέπε, Μάτρι, Κομάν (ίσως η μοναδική λανθασμένη -εκ των υστέρων όμως- κίνηση) και άλλοι, για να έρθουν οι Τζάτζα, Άλεξ Σάντρο, Ερνάνες, Κεντίρα, Μάντζουκιτς, Ντιμπάλα. Ο τελευταίος εξ αυτών, ο πολωνικής καταγωγής Αργεντινός, προερχόμενος από το Παλέρμο, θα μπορούσε να πάρει τα "κλειδιά" της ομάδας μαζί με τον Πογκμπά, σε ένα σύνολο που χτιζόταν για την επόμενη μέρα.\nΣτην αρχή τα αποτελέσματα δεν ήταν ακριβώς τα καλύτερα. Οι μαζεμένες γκέλες -σε συνδυασμό με τις υποχρεώσεις στους ομίλους του Champions League- έδιναν στους υπόλοιπους δελφίνους του τίτλου την ελπίδα πως φέτος θα είναι η δική τους χρονιά. Κυρίως από τις Ίντερ και Ρόμα, που είχαν ενισχυθεί αρκετά (οι "νερατζούρι" δεν είχαν και ευρωπαϊκές υποχρεώσεις μεσοβδόμαδα, ενώ οι Ρωμαίοι στηρίζονταν στην ίδια με πέρσι δουλεμένη ομάδα). Στην πορεία προέκυψε και η Νάπολι, που νίκη με τη νίκη ψυχολογικά δυνάμωνε. Ήταν όμως μέχρι να ξεκινήσει η αντεπίθεση. Από τις 31 Οκτωβρίου και το 2-1 στο ντέρμπι με την Τορίνο, μέχρι και την προηγούμενη εβδομάδα (με το 1-2 επί της Φιορεντίνα εκτός) 24 νίκες σε 25 ματς στη Serie A! Ένα τρομερό ντεμαράζ, με μόνο... διάλειμμα από τις νίκες το 0-0 στην Μπολόνια, στις 19 Φεβρουαρίου. Τη στιγμή που οι υπόλοιποι διεκδικητές κατέρρεαν είτε από το βάρος της πίεσης είτε επειδή δεν είχαν τις ποδοσφαιρικές προσωπικότητες να απαντήσουν.\nΜέσα σε αυτό το διάστημα, ο Τζίτζι Μπουφόν κράτησε συνολικά 17 φορές ανέπαφη την εστία του, σπάζοντας παράλληλα και το ρεκόρ ανέπαφης εστίας σε λεπτά (973', από το ματς με τη Σαμπντόρια στις 20/1 έως εκείνο με την Τορίνο 9/4). Στα 38 του, είναι ο απόλυτος ηγέτης των "μπιανκονέρι", με άξιους συμπαραστάτες βέβαια στην άμυνα τους Κιελίνι-Μπαρτζάλι. Στον άξονα, ο Πογκμπά δείχνει πιο ώριμος πλέον στο παιχνίδι του -και θα είναι κρίμα να πουληθεί ενώ μπορεί να αποτελέσει τον μελλοντικό captain της ομάδας- ενώ στην επίθεση, η... πολυφωνία των Ντιμπάλα, Μάντζουκιτς, Μοράτα και Κουαδράδο ήταν καταλυτική σε δύσκολες καταστάσεις. Μπορεί να μην είναι ονόματα του παρελθόντος π.χ. Ντελ Πιέρρο ή Τρεζεγκέ, αλλά τη δουλεία τους την κάνανε και με το παραπάνω.\nΜε τρία αδιάφορα ματς -Κάρπι, Βερόνα και Σαμπντόρια- να απομένουν για τη Serie A, ουσιαστικά το ενδιαφέρον επικεντρώνεται στον τελικό του Coppa Italia με τη Μίλαν, ώστε να γίνει το νταμπλ για δεύτερη σερί σεζόν. Όπως άλλωστε έχει πει παλιότερα ο Σερ Άλεξ Φέργκιουσον, "δεν έχει σημασία πως αρχίζεις κάτι αλλά πώς το τελειώνεις", και αυτό φαίνεται -στο ποδόσφαιρο τουλάχιστον- ξεκάθαρα με τον απολογισμό που κάνεις στο τέλος κάθε χρονιάς!\nWhat's hot? 9156370613853332974


Instagram – Αγγελιαφόρος\nAristidis Viketos2022-03-23T14:05:48+02:00Ιδιαίτερα δύσκολος καθίσταται ο διαχωρισμός μεταξύ αληθών και ψευδών ειδήσεων σε ό,τι αφορά τον πόλεμο στην Ουκρανία. Η διασπορά ψευδών ειδήσεων, ακόμη και μέσω προώθησης φαινομενικά αθώου μηνύματος μέσω Facebook ή Twitter, μπορεί να ενισχύσει την προπαγάνδα του εχθρού. Οι ειδικοί συνιστούν έτσι την επιβεβαίωση των πληροφοριών που μοιράζεται ο καθένας. «Εχει σημασία γιατί όλοι έχουμε δικαίωμα στην ακριβή πληροφόρηση και όσο ρυπαίνουμε τον ειδησεογραφικό χώρο...\nInstagram, Ελλάδα, Μετέωρα, Φωτογραφία\nΞεπέρασε το ένα εκ. likes φωτογραφία των Μετεώρων\naviketos2020-07-20T16:08:40+03:00Το Instagram, από τα διασημότερα μέσα κοινωνικής δικτύωσης, έκανε στην Ελλάδα μια σπουδαία διαφήμιση, αναρτώντας μια φωτογραφία από τα μοναδικά Μετέωρα. Η εικόνα (επάνω) , μέσα σε λίγες ώρες συγκέντρωσε περισσότερα από 1.200.000 likes. «Γεια από την Καλαμπάκα. Ονειρευόμαστε αυτό το μικρό χωριό που βρίσκεται στη βάση των Μετεώρων, ενός σχηματισμού βράχων στην κεντρική Ελλάδα. Τα Μετέωρα (που μεταφράζονται ως ”αιωρούμενα στον αέρα”)...


ΕΚΔΟΣΗ ΤΟΥ ΝΗΠΙΑΓΩΓΕΙΟΥ & ΔΗΜΟΤΙΚΟΥ Τ Ω Ν Ε Κ Π Α Ι Δ Ε Υ Τ Η Ρ Ι Ω Ν Μ Α Ν Ε Σ Η. Σημαντικοί Έλληνες Ζωγράφοι. Πράσινες οικολογικές συμβουλές - PDF\nΕΚΔΟΣΗ ΤΟΥ ΝΗΠΙΑΓΩΓΕΙΟΥ & ΔΗΜΟΤΙΚΟΥ Τ Ω Ν Ε Κ Π Α Ι Δ Ε Υ Τ Η Ρ Ι Ω Ν Μ Α Ν Ε Σ Η. Σημαντικοί Έλληνες Ζωγράφοι. Πράσινες οικολογικές συμβουλές\nDownload "ΕΚΔΟΣΗ ΤΟΥ ΝΗΠΙΑΓΩΓΕΙΟΥ & ΔΗΜΟΤΙΚΟΥ Τ Ω Ν Ε Κ Π Α Ι Δ Ε Υ Τ Η Ρ Ι Ω Ν Μ Α Ν Ε Σ Η. Σημαντικοί Έλληνες Ζωγράφοι. Πράσινες οικολογικές συμβουλές"\n2 Σημαντικοί Έλληνες Ζωγράφοι Πράσινες οικολογικές συμβουλές Η ζωή της Μύρτιδας Η ιστορία της Αρχαίας Αγοράς Αθηνών Ταινίες για παιδιά Εργασίες Μαθητών Ύμνος ΣΤ Τάξης Ημερολόγιο Τριήμερης Περιβαλλοντικής Εκδρομής στη Ζάκυνθο Εργασία για την ταινία Avatar Ανέκδοτα Εκδηλώσεις του σχολείου μας ΕΚΔΟΣΗ ΤΟΥ ΝΗΠΙΑΓΩΓΕΙΟΥ & ΔΗΜΟΤΙΚΟΥ Τ Ω Ν Ε Κ Π Α Ι Δ Ε Υ Τ Η Ρ Ι Ω Ν Μ Α Ν Ε Σ Η ΔΙΕΥΘΥΝΣΗ ΕΝΤΥΠΟΥ Κος ΜΑΝΕΣΗΣ ΠΑΝΑΓΙΩΤΗΣ ΓΕΝΙΚΗ ΕΠΙΜΕΛΕΙΑ ΣΥΝΤΑΞΗΣ Κος ΜΑΡΙΝΑΚΗΣ ΜΑΝΩΛΗΣ ΣΥΝΤΑΚΤΙΚΗ ΟΜΑΔΑ: 1. Σ. ΦΡΑΓΚΙΣΚΑΤΟΣ ΣΤ2 2. Τ. ΕΡΙΓΩΝΗ ΣΤ2 3. Γ. ΑΣΠΙΩΤΗΣ ΣΤ2 4 Σ. ΣΤΑΘΟΠΟΥΛΟΣ ΣΤ2 5 Μ. ΜΠΑΡΤΣΙΩΚΑ ΣΤ1 6. Α. ΙΑΤΡΟΥ ΣΤ1 7. Ν. ΚΑΜΑΡΑΣ ΣΤ1 8. Η. ΓΡΗΓΟΡΙΑΔΗΣ ΣΤ1 9. Ι. ΚΟΛΙΟΥ ΣΤ1 10. Α. ΔΑΚΟΛΙΑ ΣΤ1 11. Τ. ΒΕΡΓΗ ΣΤ1 12. Κ. ΧΡΥΣΑΓΗΣ ΣΤ1 11. Ζ. ΠΑΝΑΓΙΑΡΗ Δ2 w w w. m a n e s i s. g r w w w. m a n e s i s n e w s. g r Εκπαιδευτήρια Μάνεση Σελίδα 2\n3 ΣΗΜΑΝΤΙΚΟΙ ΕΛΛΗΝΕΣ ΖΩΓΡΑΦΟΙ Μετά την απελευθέρωση από τους Τούρκους, δεν υπήρχε στην Ελλάδα σύγχρονη τέχνη. Γι' αυτό οι Έλληνες καλλιτέχνες πήγαιναν και σπούδαζαν στο εξωτερικό, απ' όπου έφερναν και στην Ελλάδα τα νέα ρεύματα της τέχνης. Παλαιότεροι είναι ο Θεόδωρος Βρυζάκης ( ), που σπούδασε στο Μόναχο και ζωγράφισε θέματα της ελληνικής επανάστασης και ο Ν. Κουνελάκης ( ). Στο Μόναχο σπούδασαν οι μεγάλοι Έλληνες ζωγράφοι Νικηφόρος Λύτρας ( ) και ο Νικόλαος Γύζης ( ) που θεωρούνται θεμελιωτές της άνθησης της νέας ελληνικής ζωγραφικής. Ο Λύτρας είναι καλύτερος ως συνθέτης, αλλά ο Γύζης έχει απλότητα στο σχέδιο. Και οι δύο γνωρίζουν και χρησιμοποιούν πολύ καλά τα χρώματα. Ο Κ. Βολανάκης ( ) είναι από τους καλύτερους Έλληνες θαλασσογράφους. Ζωγράφισε ιστορικούς πίνακες και πλήθος παραλιακών τοπίων στον Πειραιά, όπου κατοικούσε. Αλλά ο διαπρεπέστερος Έλληνας δάσκαλος της ζωγραφικής ήταν ο Γεώργιος Ιακωβίδης ( ), που οι πίνακές του παρουσιάζουν τεχνική τελειότητα σ' όλους τους τομείς: σχέδιο, φωτοσκίαση, χρώμα, σύνθεση κλπ. Παίρνει τα θέματά του από την καθημερινή και την οικογενειακή ζωή. Γι' αυτό ζωγραφίζει με δύναμη και ρεαλιστική έκφραση απλές εκδηλώσεις και κυρίως μικρά παιδιά. Συνεχιστές και μαθητές και των τριών αυτών ζωγράφων θεωρούνται ο Νικόλαος Λύτρας, ο Ν. Οθωναίος, ο Β. Χατζής, ο Ν. Βώκος, ο Οδ. Φωκάς κ.ά. Μεταξύ των Ελλήνων ζωγράφων που ακολουθούν τις νέες τάσεις σπουδαιότερος είναι ο Παρθένης. Ο Παρθένης παίρνει ένα συγκεκριμένο θέμα και το δίνει συμβολικά στα έργα του άλλοτε με γεωμετρικά σχήματα και άλλοτε μ' ελεύθερη εκτέλεση. Συνεχώς και περισσότεροι Έλληνες ζωγράφοι ακολουθούν τις νέες τάσεις της ζωγραφικής όπως είναι ο Γ. Γουναρόπουλος, η Α. Παπά, ο Τσαρούχης ο Ν. Χατζηκυριάκος-Γκίκας, ο Σπ. Βασιλείου κ.ά. Έχουμε επίσης και σημαντικούς Έλληνες ζωγράφους που ασχολούνται με τη χαρακτική, δηλ. ζωγραφίζουν τα έργα τους σε μια πλάκα τσίγκο, χαλκό ή ξύλο και ύστερα χαράζουν τις γραμμές τους μ' ένα κοπίδι. Μετά τυπώνουν τη χαραγμένη επιφάνεια σε χαρτί και έτσι έχομε πολλά αντίτυπα. Τέτοιοι χαράκτες είναι ο Γαλάνης που έζησε στο Παρίσι, ο Αγγ. Θεοδωρόπουλος η Βάσω Κατράκη, ο Α. Τάσσος, ο Χρ. Δαγκλής κ.ά. Αυτή με λίγες γραμμές, είναι η σύγχρονη ελληνική ζωγραφική, που μόνο μια πρώτη γενική εικόνα μπορούμε να σχηματίσουμε διαβάζοντας αυτές τις γραμμές. Εκπαιδευτήρια Μάνεση Σελίδα 3\n4 Πράσινες οικολογικές συμβουλές Όταν αγοράζετε ηλεκτρικές συσκευές, προσέχετε την ενεργειακή τους κατανάλωση. Θα εκπλαγείτε με τις διαφορές που έχουν μεταξύ τους οι διάφορες μάρκες. Στα ψυγεία, υπάρχει ειδική σήμανση για την απόδοσή τους, που επέβαλε η Ευρωπαϊκή Ένωση. Κάνετε συχνά απόψυξη του ψυγείου και μην ανοίγετε άσκοπα τις πόρτες του. Μην αφήνετε άσκοπα τις εστίες της ηλεκτρικής κουζίνας ανοιχτές. Τα σκεύη που χρησιμοποιείτε να έχουν την ίδια διάμετρο με τις εστίες. Οι 60 βαθμοί είναι αρκετοί για να καθαρίσουν τα ρούχα στο πλυντήριο. Η πρόπλυση δεν είναι αναγκαία. Ο κάδος του πλυντηρίου σας να είναι πάντα γεμάτος. Ζεστό νερό για τα πλυντήρια ρούχων και πιάτων μπορείτε να έχετε από τον ηλιακό θερμοσίφωνα. Συνδέστε τα αμέσως. Μην αφήνετε την τηλεόραση, το στερεοφωνικό ή άλλες ηλεκτρικές συσκευές σε κατάσταση αναμονής (stand-by). Να τις κλείνετε από τον κεντρικό διακόπτη. Εάν πρόκειται να αντικαταστήσετε το παλιό σας ψυγείο, φροντίστε να αγοράσετε ένα μοντέλο πραγματικά φιλικό προς το περιβάλλον. Η Greenpeace έχει προωθήσει τα τελευταία χρόνια την τεχνολογία ψυγείων Greenfreeze, που δεν καταστρέφουν το όζον και δε συμβάλλουν στο φαινόμενο του θερμοκηπίου. Επιπλέον, τα «πράσινα» ψυγεία καταναλώνουν λιγότερη ενέργεια από τα ψυγεία παλιάς τεχνολογίας. Τοποθετείστε ηλιακό θερμοσίφωνα. Μη ξεχνάτε να σβήνετε όσα φώτα δεν σας χρειάζονται. Ανακυκλώστε το λάδι μηχανής του αυτοκινήτου σας. Δώστε το στο συνεργείο και µην το ρίχνετε στην αποχέτευση. Προτιμήστε τα καταστήματα που προωθούν συγκεκριμένα προγράμματα ανακύκλωσης. Χρησιμοποιήστε επαναχρησιµοποιούµενα δοχεία για την αποθήκευση τροφών στο ψυγείο σας αντί να τις καλύπτετε µε αλουμινόχαρτο. Προσπαθήστε να χρησιμοποιείτε εναλλακτικούς τρόπους μετακίνησης: λεωφορεία, τρένα, μετρό, τραμ, τρόλεϊ, ποδήλατα ή...περπάτημα. Αντικαταστήστε τους κοινούς λαμπτήρες πυρακτώσεως µε νέους λαμπτήρες χαμηλής κατανάλωσης. Χρησιμοποιήστε επαναφορτιζόμενες μπαταρίες Εκπαιδευτήρια Μάνεση Σελίδα 4\n5 Λιγότερα σκουπίδια - Καλύτερη ζωή Μήπως πετάμε λεφτά στα σκουπίδια; Αυτό ακριβώς κάνουμε. Επιλέγοντας προϊόντα για τη φανταχτερή αλλά περιττή συσκευασία, αγοράζοντας περισσότερα τρόφιμα από όσα χρειαζόμαστε, γεμίζοντας το σκουπιδοντενεκέ με κουτιά, μπουκάλια και δοχεία μιας χρήσης, τα οποία έχουμε προηγουμένως ακριβοπληρώσει, δεν κάνουμε τίποτα περισσότερο από το να ξοδεύουμε χρήματα και παράλληλα να «βομβαρδίζουμε» τον πλανήτη με απορρίμματα. Με ανώδυνες αλλαγές στις καταναλωτικές συνήθειες, μπορούμε να συμβάλουμε στη σωτηρία του πλανήτη. Απλές και ανέξοδες ενέργειες για να μειωθεί ο όγκος των σκουπιδιών Μην αγοράζετε περισσότερα τρόφιμα από αυτά που έχετε απολύτως ανάγκη. Έχει αποδειχθεί ότι ένα 10-20% των ειδών που αγοράζονται από τα σούπερ-μάρκετ, πηγαίνουν κατευθείαν στα σκουπίδια πριν ακόμη καταναλωθούν. Προτιμήστε μια πάνινη τσάντα ή ένα δίχτυ για τα ψώνια σας. Αποφύγετε τις πλαστικές ή και τις χάρτινες σακούλες μιας χρήσης. Οι σακούλες αυτές γεμίζουν τις χωματερές με χιλιάδες τόνους πλαστικού κάθε χρόνο. Αποφύγετε τα εμφιαλωμένα νερά, ιδίως όταν βρίσκεστε στην εξοχή. Το εμφιαλωμένο νερό δεν είναι απαραίτητα καλύτερης ποιότητας από το νερό του δικτύου, το υλικό της συσκευασίας πολλών από αυτά είναι επιβλαβές για το περιβάλλον. Αφού τα πετάξουμε, θα τα βρούμε και πάλι μπροστά μας, συνήθως σε κάποια παραλία. Χρησιμοποιήστε γυάλινο μπουκάλι, θερμός ή το κλασικό παγούρι. Προτιμήστε τις συσκευασίες που μπορούν να επιστραφούν και να επαναχρησιμοποιηθούν. Αν δεν σας παρέχεται αυτή η επιλογή, απαιτήστε την από τα καταστήματα. Αν η συσκευασία ενός προϊόντος δεν επαναχρησιμοποιείται, φροντίστε τουλάχιστον να πάει για ανακύκλωση. Προτιμήστε ανακυκλωμένες ή ανακυκλώσιμες συσκευασίες, όπου αυτές προσφέρονται. Προτιμήστε χάρτινες ή γυάλινες συσκευασίες από τις πλαστικές ή τις μικτές. Επιλέξτε προϊόντα που έχουν λιγότερη συσκευασία από τα άλλα, ενώ κάνουν την ίδια δουλειά. Πολλά από τα χαρτονένια κουτιά που περιέχουν τυποποιημένα προϊόντα δε χρησιμεύουν σε τίποτα, αφού συνήθως στο εσωτερικό τους υπάρχει και δεύτερη συσκευασία. Προϊόντα σε απλό σελοφάν, οδοντόκρεμες χωρίς κουτί, είναι μερικά παραδείγματα. Ζητήστε προϊόντα συμπυκνωμένα που διαρκούν περισσότερο. Με την ίδια συσκευασία αγοράζετε μεγαλύτερη ποσότητα και συνήθως φθηνότερα. Αρκετές εταιρίες απορρυπαντικών, παραδείγματος χάριν, διαθέτουν τέτοια προϊόντα. Για τα απορρυπαντικά σε σκόνη προτιμήστε τη χάρτινη συσκευασία, ιδιαίτερα αν είναι ανακυκλωμένη, αντί της πλαστικής. Για τα απορρυπαντικά σε πλαστική συσκευασία προτιμήστε εκείνα με το λιγότερο πλαστικό, που είναι πιο εύκαμπτα και που περιέχουν μεγαλύτερη ποσότητα. Προτιμήστε προϊόντα και συσκευές με μεγάλη διάρκεια ζωής και με δυνατότητα εύκολης επιδιόρθωσης. Τα πλαστικά ρολά παραθύρων, λόγου χάρη, χαλούν γρήγορα, δεν επισκευάζονται και δεν ανακυκλώνονται. Διαλέξτε ρολά από ξύλο. Αν και ακριβότερα, τελικά συμφέρουν από πολλές απόψεις. Ζ. Παναγιάρη Σ. Σταθόπουλος Εκπαιδευτήρια Μάνεση Σελίδα 5\n6 Στην ελληνική μυθολογία, η Μύρτις ήταν λυρική ποιήτρια από την Ανθηδόνα της Βοιωτίας. Ήταν λίγο μεγαλύτερη από τον Πίνδαρο, ο οποίος την είχε ως πρότυπο στις αρχές της ποιητικής πορείας του. Κάποιες πληροφορίες λένε ότι ήταν δασκάλα της Κόριννας και του Πίνδαρου. Η Μύρτιδα περιλαμβάνεται στο λυρικό κανόνα των Αλεξανδρινών. Έγραφε τα ποιήματα της στη βοιωτική διάλεκτο και δόξασε τους τοπικούς μύθους με τα τραγούδια της. Από τα έργα της σώθηκε μόνο ένα ποίημα σε πεζή μετάφραση στον Πλούταρχο, όπου αναφέρεται σε μια ερωτική τραγωδία. Επίσης κατέβηκε σε αγώνα όπου αγωνίστηκε μαζί με τον Πίνδαρο για το στεφάνι. Ήταν ένα κοριτσάκι που έμενε στην Αθήνα την εποχή του Πελοποννησιακού Πολέμου. Έζησε την πολιορκία και τον λοιμό και πέθανε κατά πάσα πιθανότητα από τυφοείδη πυρετό. Η Μύρτις μέχρι τα 6-7 της χρόνια ζούσε μάλλον στον γυναικωνίτη μαζί με τα αδέλφια Χάρτης της αρχαίας Βοιωτίας Η ζωή της Μύρτιδας της όπου έπαιζαν τόπι, βόλους, σβούρα, αστραγάλους και τραμπάλα. Ανατρέφονταν με παραμύθια και παιχνίδια ενώ το 7ο έτος τα αγόρια πήγαιναν σχολείο ενώ τα κορίτσια μάθαιναν στοιχειώδη ανάγνωση και γραφή αλλά και να υφαίνουν και να διευθύνουν το νοικοκυριό. Ο Ησίοδος αναφέρει επίσης ότι η κατάλληλη περίοδος για τον γάμο ήταν μεταξύ ετών, επομένως η Μύρτις ήταν ένα κορίτσι κοντά στην ηλικία του γάμου. Σε όποια κοινωνική τάξη κι αν άνηκε δεν απολάμβανε το προνόμιο να είναι πολίτης της πόλης. Αν άνηκε σε χαμηλή κοινωνική τάξη, θα βοηθούσε στις αγροτικές εργασίες ενώ αν ήταν δούλη θα ήταν σκληρά εργαζόμενο κορίτσι. Ωστόσο οι συνθήκες θανάτου της δεν επέτρεπαν να της αποδοθεί η συνηθισμένη φροντίδα των νεκρών αφού ρίχτηκε σε κοινό τάφο με τα άλλα θύματα του λοιμού. Φαίνεται πως το παιδί αυτό υπήρξε ένα απλό παιδί που γεννήθηκε γύρω στο 440 π.χ. Ήταν ένα κορίτσι που έτρεχε ανέμελο και ξυπόλητο μαζί με το άλλα παιδιά σους χωματένιους στενούς δρόμους της πόλης. Ήταν μόλις 11 ετών όταν έχασε την ζωή της και τάφηκε μαζί με 150 ανθρώπους. Ζωντανεύει» και «Ξαναδημιουργείται» «Ζωντανεύει» χρόνια μετά το θάνατο της και δείχνει το πρόσωπό της για πρώτη φορά χάρη στην σύγχρονη τεχνολογία. Τα μαλλιά της ήταν κοκκινωπά. Τα μάτια της καστανά. Τα δόντια της ελαφρώς πεταχτά. Η μύτη της ίσια. Τίποτα στο πρόσωπο της δεν μαρτυρά ότι έζησε και πέθανε πριν από χρόνια. Το κρανίο της, που διατηρήθηκε σε άριστη κατάσταση, αποκαλύπτει το πρόσωπο της. Τα λείψανα της αποκαλύφθηκαν το σε ένα ομαδικό τάφο κατά την διάρκεια εργασιών για την κατασκευή του σταθμού του μετρό στο Κεραμεικό. Η τεχνική ανάπλαση βασίζεται στη χρήση δεικτών ή καρφίδων που υποδεικνύουν το πάχος των ιστών, λαμβάνοντας υπόψη την προέλευση, το φύλο, τις συνθήκες διαβίωσης και την ηλικία. Για την ανάπλαση οι μύες και οι ιστοί του προσώπου σκαλίζονται ενώ οι καρφίδες χρησιμοποιούνται ως ένας βασικός οδηγός για το πόσο παχύς θα είναι ο γλυπτικός πηλός που θα εφαρμοστεί. Το σχήμα και το μέγεθος των ματιών και της μύτης μπορούν να υπολογιστούν από το μέγεθος των οφθαλμικών κοιλοτήτων και της ρινικής κοιλότητας. Εκπαιδευτήρια Μάνεση Σελίδα 6\n7 Το κρανίο σκαναρίστηκε σε ειδικό αξονικό τομογράφο. Ο όγκος του κρανίου προσδιορίστηκε σε 446 εκατοστά. Μετά τη σάρωση ένα ακριβές αντίγραφο του κρανίου της δημιουργήθηκε το οποίο αποτέλεσε βάση για την μετέπειτα ιατροδικαστή ανακατασκευή του προσώπου. Η διαδικασία συγκρότησης ακολούθησε την λεγόμενη μέθοδο «Manchster»: Τα σχήμα, το μέγεθος και η θέση των οφθαλμών, τα αυτιά, τη μύτη και το στόμα προσδιορίστηκαν μέσω των χαρακτηριστικών των υποκειμένων σκελετικών ιστών. Το πάχος των χαρτομάντιλων προσώπου αξιολογήθηκαν σύμφωνα με τις μέσες τιμές που λαμβάνονται από αντίστοιχους πίνακες αναφοράς για ηλικία, φύλο και φυλή. Επειδή ήταν παιδί, σκαλίστηκε αρκετή ποσότητα υποδόριου λίπους, ώστε να καλύπτει τμήματα της μυϊκής δομής. Ταινίες πηλού τοποθέτησαν πάνω από την μυϊκή δομή, οι οποίες αναπαριστούν το δέρμα. Ιδιαίτερη προσοχή δόθηκε στη διεύθυνση των ρινικών οστών, καθώς αυτά υποδεικνύουν τον τρόπο που η μύτη προβάλλει το κρανίο. Χρησιμοποιήθηκαν πρόσθετοι οφθαλμοί με καστανό χρώμα οι οποίοι τοποθετήθηκαν σε κόγχους. Μια περιοχή που είναι δύσκολο να αποδοθεί σωστά είναι τα χείλη, όμως στην περίπτωση της Μύρτιδος ο πλήρης οδοντικός φραγμός συνέβαλε ώστε να αναπλαστούν πολύ κοντά στην πραγματικότητα. Ανάλογες μελέτες ήταν οδηγοί για τα βλέφαρα, τα φρύδια και την μύτη. Τέλος το κρανίο της δεν επελέγη τυχαία μεταξύ οκτώ παιδικών κρανίων. Ήταν το καλύτερο διατηρημένο χωρίς οστικές απώλειες και επιπλέον είχε ατόφια την κάτω γνάθο και όλα τα δόντια. Το φύλο της μαρτυράτε από το πιγούνι της που δεν είναι τόσο έντονο όσο των αγοριών, τα μαλακά τόξα στην περιοχή των φρυδιών και την διάμετρο των κυνοδόντων της που είναι ο μικρότερος σε σχέση με τον αγοριών. Όσο για την ηλικία; Μίλησαν η ανατολή των μονίμων δοντιών και η μορφολογία των ακρορριζίων τους. Ιωάννα Κολιού ΤΑ ΗΛΕΚΤΡΟΝΙΚΑ ΠΑΙΧΝΙΔΙΑ! Κείμενο των μαθητριών της ΣΤ τάξης Μ. Μπαρτσιώκα και Α. Δακόλια για τα ηλεκτρονικά παιχνίδια. Τα ηλεκτρονικά παιχνίδια μπορεί να γίνουν οι εχθροί των νέων. Καταρχήν τα ηλεκτρονικά παιχνίδια είναι τα περισσότερα σχεδόν παιχνίδια «εξολόθρευσης» ή «εξόντωσης» φανταστικών αντιπάλων. Το πρόβλημα έγκειται στο γεγονός ότι οι νέοι από πολύ μικρή ηλικία εξοικειώνονται -έστω και με εικονικό τρόπο- με τη χρήση βίας. Άλλος λόγος είναι ότι τα ηλεκτρονικά παιχνίδια απορροφούν την προσοχή των νέων σε τέτοιο βαθμό ώστε να χάνουν πολύτιμο χρόνο μπροστά στην οθόνη του υπολογιστή. Προτιμούν δηλαδή να ασχολούνται με ένα ηλεκτρονικό παιχνίδι και λιγότερο με την μελέτη των μαθημάτων του σχολείου τους. Ένας ακόμα λόγος είναι ότι, ενώ τα ηλεκτρονικά παιχνίδια φαίνεται ότι αποτελούν μια ανώδυνη μορφή ψυχαγωγίας, απαιτούν δεξιότητες που πρέπει να καλλιεργηθούν. Έτσι όμως η επαφή με το βιβλίο περνά σε δεύτερη μοίρα. Όλα αυτά δείχνουν ότι τα ηλεκτρονικά παιχνίδια αφαιρούν από τους νέους ευκαιρίες για πιο δημιουργικές ασχολίες. Μαριλίνα Μπαρτσιώκα Αλεξία Δακόλια Εκπαιδευτήρια Μάνεση Σελίδα 7\n8 ΙΣΤΟΡΙΑ ΤΗΣ ΑΡΧΑΙΑΣ ΑΓΟΡΑΣ ΑΘΗΝΩΝ Στοά του Αττάλου Η Στοά του Αττάλου στην ανατολική πλευρά της Αρχαίας Αγοράς ήταν δώρο του βασιλιά της Περγάμου Αττάλου Β' ( π.χ.) στην πόλη της Αθήνας, όπως δηλώνει επιγραφή στο επιστύλιο της κάτω κιονοστοιχίας, η οποία διατηρείται αποσπασματικά: "ΒΑΣΙΛΕΥΣ ΑΤΤΑΛΟΣ ΑΤΤΑΛΟΥ ΚΑΙ ΒΑΣΙΛΙΣΣΗΣ ΑΠΟΛΛΩΝΙΔΟΣ". Το κτήριο αναπτυσσόταν σε μήκος περίπου 116 μέτρων, ήταν διώροφο με δεύτερη σειρά κιόνων στο εσωτερικό και 21 καταστήματα στο βάθος σε κάθε όροφο. Στο ισόγειο η εξωτερική κιονοστοιχία ήταν δωρική και η εσωτερική ιωνική, με αρράβδωτους κίονες. Στον όροφο η εξωτερική κιονοστοιχία ήταν ιωνική και η εσωτερική είχε κιονόκρανα Περγαμηνού τύπου. Η Στοά του Αττάλου αποτελούσε για τους Αθηναίους χώρο συνάντησης, περιπάτου και εμπορικό κέντρο της εποχής. Καταστράφηκε από τους Ερούλους το 267 μ.χ και ενσωματώθηκε στο Υστερορρωμαϊκό τείχος της Αθήνας. Ο ναός του Ηφαίστου Στην κορυφή του λόφου του Αγοραίου Κολωνού, που οριοθετεί την Αρχαία Αγορά των Αθηνών στη δυτική πλευρά, βρίσκεται ο ναός του Ηφαίστου, ευρύτερα γνωστός ως ''Θησείο''. Πρόκειται για έναν από τους καλύτερα διατηρημένους αρχαίους ναούς, γεγονός που οφείλεται εν μέρει και στη μετατροπή του σε χριστιανική εκκλησία. Σύμφωνα με τον περιηγητή Παυσανία στο ναό λατρεύονταν από κοινού ο Ήφαιστος, προστάτης των μεταλλουργών, και η Αθηνά Εργάνη, προστάτρια των κεραμέων και της οικοτεχνίας. Την ταύτιση του ναού ως ''Ηφαιστείο'' επιβεβαίωσε η ανασκαφική έρευνα με την αποκάλυψη εργαστηρίων μεταλλουργίας στην ευρύτερη περιοχή του λόφου, επισκιάζοντας, έτσι, παλαιότερες απόψεις, που αναγνώριζαν ως λατρευόμενες θεότητες το Θησέα, τον Ηρακλή ή τον Άρη. Η οικοδόμηση του ναού πρέπει να πραγματοποιήθηκε ανάμεσα στα έτη π.χ. από άγνωστο αρχιτέκτονα, στον οποίο, όμως, αποδίδονται και άλλοι ναοί στην Αττική, με παρόμοια κατασκευή. Θόλος Ένα από τα σημαντικότερα δημόσια κτήρια της Αγοράς είναι η Θόλος, κυκλικό οικοδόμημα, με έξι κίονες εσωτερικά και πρόπυλο στα ανατολικά που προστέθηκε τον 1ο αι. π.χ. Ήταν έδρα του σώματος των πενήντα πρυτάνεων, δηλαδή των πενήντα βουλευτών μιας από τις δέκα φυλές, οι οποίες δημιουργήθηκαν από τις πολιτικές μεταρρυθμίσεις του Κλεισθένη το 508/7 π.χ. Οι πρυτάνεις ασκούσαν διοίκηση για ένα διάστημα 35 ή 36 ημερών, μετά την πάροδο του οποίου αντικαθίσταντο από ισάριθμους πρυτάνεις άλλης φυλής, ώστε μέχρι το τέλος του έτους εναλλάσσονταν στη διοίκηση βουλευτές και των δέκα φυλών. Η φυλή που διοικούσε ονομαζόταν πρυτανεύουσα και ο πρόεδρός τους, που κληρωνόταν σε ημερήσια βάση, Επιστάτης των Πρυτάνεων. Εκπαιδευτήρια Μάνεση Σελίδα 8\n9 Κατά τη θητεία τους οι πρυτάνεις εσιτίζοντο στη Θόλο, ενώ το 1/3 εξ αυτών, δηλαδή δεκαεπτά, διανυκτέρευαν στο κτήριο για την αντιμετώπιση έκτακτων αναγκών. Στη Θόλο φυλάσσονταν επίσης τα επίσημα μέτρα και σταθμά του αθηναϊκού κράτους. Η Θόλος εδράστηκε σε προϋπάρχον κτηριακό συγκρότημα των μέσων του 6ου αι. π.χ., με παρόμοιο λειτουργικό προορισμό, και εγκαταλείφθηκε γύρω στο 400 μ.χ. Νέο Βουλευτήριο Το Νέο Βουλευτήριο ήταν ένα ορθογώνιο πρόστυλο κτήριο. Η μερική διατήρησή του σε επίπεδο θεμελίων δυσκολεύει την αποκατάσταση της διάταξης των εδράνων στο εσωτερικό του. Εξυπηρετούσε τις συνεδριάσεις της Βουλής των πεντακοσίων. Αυτή ήταν ένα σώμα αποτελούμενο από πενήντα ετησίως κληρωτούς πολίτες, τους πρυτάνεις, από κάθε μια από τις δέκα αθηναϊκές φυλές, στις οποίες ο Κλεισθένης το 508/7 π.χ. κατένειμε τους Αθηναίους. Η Βουλή των πεντακοσίων ως νομοπαρασκευαστικό σώμα προετοίμαζε τα νομοσχέδια, τα οποία στη συνέχεια υποβάλλονταν για ψήφιση στην Εκκλησία του Δήμου. Για ένα διάστημα το Νέο Βουλευτήριο λειτουργούσε παράλληλα με το Παλαιό Βουλευτήριο, όμορο κτήριο στα ανατολικά του στο οποίο αρχικά συνεδρίαζαν οι βουλευτές. Η έλλειψη διαθεσίμων χώρων στο Παλαιό Βουλευτήριο οδήγησε στην κατασκευή του Νέου για τις συνεδριάσεις της Βουλής, ενώ το πρώτο φαίνεται ότι χρησιμοποιήθηκε μόνο ως ιερό και για τη φύλαξη των κρατικών αρχείων. Ιστορικό Στα μέσα του 6ου αι. π.χ. ιδρύθηκε στα βορειοδυτικά του Ιερού Βράχου της Ακροπόλεως, ανάμεσα στους λόφους του Αρείου Πάγου και του Αγοραίου Κολωνού, η Αγορά των Αθηνών, η οποία για τους επόμενους τέσσερις τουλάχιστον αιώνες αποτέλεσε το κέντρο της πόλης των κλασικών και ελληνιστικών χρόνων. Σ' αυτήν ανεγέρθηκαν τα σημαντικότερα δημόσια κτήρια και ιερά του άστεως και αναπτύχθηκε έντονη διοικητική, πολιτική, δικαστική, εμπορική, κοινωνική, πολιτιστική και θρησκευτική δραστηριότητα. Η αλληλουχία των οικοδομημάτων της Αγοράς μέσα στο χρόνο αντικατοπτρίζει την εξελικτική πορεία του δημοκρατικού πολιτεύματος στους πέντε αιώνες ύπαρξης της πόλεως-κράτους. Σ. Φραγκισκάτος- Σ. Σταθόπουλος Εκπαιδευτήρια Μάνεση Σελίδα 9\n10 Οι δημοσιογράφοι της εφημερίδας μας με αφορμή τις καλοκαιρινές διακοπές και το τέλος των μαθημάτων προτείνουν αξιόλογες ταινίες για τα παιδιά του δημοτικου. Αζούρ και Ασμάρ 100 λεπτά ΥΠΟΘΕΣΗ Ο Αζούρ, ο ξανθός γαλανομάτης γιος ενός ευγενούς κι ο Ασμάρ, με τα κατάμαυρα μάτια, ο μελαχρινός γιος της γκουβερνάντας μεγαλώνουν σαν αδέλφια μέχρι την ώρα που η μοίρα τα χωρίζει βάρβαρα. Ο Αζούρ, μαγεμένος από τις ιστορίες της γκουβερνάντας, για τη μυθική Πριγκίπισσα των Νεραϊδών, δεν θα ησυχάσει μέχρι να τη βρει. Χρόνια περνούν και τα ομογάλακτα αδέρφια, νέοι άντρες πια κι αντίζηλοι, ξεκινούν τη μεγάλη περιπέτεια για την ανακάλυψη της Μαγικής Χώρας. Για την κατάκτηση της καρδιάς της Νεράιδας. ΚΕΝΤΡΙΚΟ ΜΗΝΥΜΑ Αδελφική φιλία. Συνεργασία. Αλτρουισμός. Surf s Up (Ώρα για σερφ) 85 λεπτά ΤΑΙΝΙΕΣ ΓΙΑ ΠΑΙΔΙΑ ΥΠΟΘΕΣΗ Ο Cody είναι ένας νεαρός πιγκουΐνος που ζει στο Shiverpool της μακρινής Ανταρκτικής. Η αλήθεια είναι ότι θεωρεί μονότονη και ανούσια τη ζωή του και η μόνη του διέξοδος είναι οι ώρες που αφιερώνει στο αγαπημένο του άθλημα το surfing. Κανείς δεν φαίνεται να συμμερίζεται την αγάπη του για το άθλημα και όλοι, ακόμα και η οικογένεια του τον θεωρούν λίγο βαρεμένο! Όταν ένας κυνηγός ταλέντων θα τον πάρει από το σπίτι του και τον μεταφέρει στο νησί Pen Gu ο Cody θα έχει την ευκαιρία να αποδείξει σε όλους την αξία του σε έναν αγώνα αφιερωμένο στη μνήμη του ειδώλου του, μεγάλου σέρφερ στο παρελθόν, Big Z. ΚΕΝΤΡΙΚΟ ΜΗΝΥΜΑ Το κυνήγι κάποιου ονείρου. Η φιλία Bambi 2 (Μπάμπι 2, Ο πρίγκιπας του δάσους) 70 λεπτά ΥΠΟΘΕΣΗ Ο Bambi το ελαφάκι νιώθει έντονη την απουσία της μητέρας του, ενώ με τον πατέρα του, τον πρίγκιπα του δάσους, δεν έχει πολύ καλή σχέση. Τα αισθήματά του θα αλλάξουν όταν ο πατέρας του θα τον σώσει από έναν κυνηγό και με αυτή την αφορμή η σχέση τους θα αλλάξει και θα αρχίσουν να εμπιστεύονται ο ένας τον άλλο. ΚΕΝΤΡΙΚΟ ΜΗΝΥΜΑ Οι σχέσεις των γονιών με τα παιδιά τους. Εκπαιδευτήρια Μάνεση Σελίδα 10\n11 Horton Hears a Who! (Χόρτον) 88 λεπτά ΥΠΟΘΕΣΗ Ο Horton, είναι ένας ελέφαντας με αυτιά τόσο μεγάλα και δυνατά που μπορεί να ακούσει και τον παραμικρό θόρυβο! Είναι ο αγαπημένος δάσκαλος όλων στη ζούγκλα του Νούλ κι έχει καρδιά μικρού παιδιού. Η εξαιρετική του ακοή θα τον οδηγήσει σε μια συγκλονιστική ανακάλυψη όταν μια μέρα ακούει μια κραυγή να φωνάζει 'βοήθεια' από ένα μικρό κύμα σκόνης που περιπλανιέται στον αέρα. Ο Horton υποψιάζεται ότι ίσως υπάρχει ζωή σε αυτό το τόσο μικροσκοπικό κόσμο και προσπαθεί να βοηθήσει. Σε αυτόν το κύμα σκόνης που προσγειώθηκε σε ένα τριφύλλι, υπάρχει μια ολόκληρη πολιτεία, η Whoville, που κατοικείται από τους Whos οι οποίοι πηγαίνουν στο σχολείο, εργάζονται και ψωνίζουν. O καλός ελέφαντας θα γίνει φύλακας άγγελός τους, ενώ την ίδια στιγμή όσοι τον περιβάλλουν πιστεύουν ότι έχει χάσει τα λογικά του, μιας και τον βλέπουν να μιλά με αόρατα μικροσκοπικά πλάσματα. Όμως ο Horton έχει σαν σύνθημα πως «τελικά, ένα άτομο είναι πάντα ένα άτομο, άσχετα πόσο μικρό». ΚΕΝΤΡΙΚΟ ΜΗΝΥΜΑ Το να βοηθάς τον κόσμο. Αλτρουισμός. The ant bully (Μυρμηγκοϊστορίες) 88 λεπτά Brother Bear (Ο aδελφός μου ο aρκούδος) 85 λεπτά ΥΠΟΘΕΣΗ Όταν είσαι μικροσκοπικός όπως ένα μυρμήγκι, ο κόσμος είναι τεράστιος και η περιπέτεια ακόμα μεγαλύτερη! Αυτό διδάχθηκε ο μικρός Λουκάς όταν αποφάσισε να τα βάλει με μερικά «ακίνδυνα» μυρμήγκια. Εκείνα απάντησαν με ένα μυστικό φίλτρο που τον συρρίκνωσε στο μέγεθός τους... και μετέτρεψε μια μυρμηγκοφωλιά σε ένα βουνό περιπέτειας. ΚΕΝΤΡΙΚΟ ΜΗΝΥΜΑ Εκφοβισμός. Ο αγώνας των μικρών και αδυνάτων για επιβίωση. ΥΠΟΘΕΣΗ Πολλά χρόνια πριν, όταν οι λευκοί δεν είχαν ακόμα εισβάλλει στο Νέο Κόσμο, ένα μικρό, ατίθασο αγόρι μεταμορφώνεται μυστηριωδώς σε αρκούδα. Μη έχοντας άλλη λύση και προσπαθώντας να ανακτήσει την ανθρώπινη μορφή του, αναγκάζεται να δει τον κόσμο μέσα από άλλα μάτια και να γνωρίσει μια διαφορετική ζωή που δεν είχε φανταστεί ποτέ. Με τη νέα του μορφή, ο Κενάι θα γνωρίσει ένα μικρό αρκουδάκι, τον Κόντα, που θα τον μυήσει στα μυστικά του δάσους αλλά και θα του δώσει πολύτιμα μαθήματα ζωής. Μαζί του ο Κενάι θα ανακαλύψει πόσο σημαντικό είναι να αγαπάς, να νοιάζεσαι και να φροντίζεις κάποιον, ιδιαίτερα όταν πρόκειται για το μικρό σου αδελφό! ΚΕΝΤΡΙΚΟ ΜΗΝΥΜΑ Η αγάπη και η φροντίδα. Η μαγεία της φύσης. Εκπαιδευτήρια Μάνεση Σελίδα 11\n12 Εργασίες Μαθητών - Κρήτη Η Κρήτη είναι το μεγαλύτερο νησί της Ελλάδας και το 5ο μεγαλύτερο στη Μεσόγειο. Πρωτεύουσα καθώς και μεγαλύτερη πόλη της είναι το Ηράκλειο. Ο πληθυσμός της είναι άνθρωποι (απογραφή 2011). Έχει μήκος 260 χμ και ποικίλλει στο πλάτος. Το νησί είναι εξαιρετικά ορεινό και καθορίζεται από μια υψηλή σειρά βουνών που το διασχίζει από τη δύση ως την ανατολή. Η Κρήτη χωρίζεται σε τέσσερις περιφερειακές ενότητες: Ηρακλείου, Χανίων, Λασιθίου και Ρεθύμνου. Σ αυτά τα βουνά οφείλεται η ύπαρξη των εύφορων οροπεδίων της Σαμαριάς. Το κλίμα της Κρήτης χαρακτηρίζεται ως εύκρατο μεσογειακό. Οι χειμώνες είναι υγροί και ήπιοι ενώ τα καλοκαίρια ξηρά και ζεστά. Στην Κρήτη άκμασε, περίπου από το 3000 π.χ π.χ., ένας από τους πρώτους πολιτισμούς της Ευρώπης, ο Μινωικός. Η προέλευση της λέξης Κρήτη δεν έχει καθοριστεί με βεβαιότητα. Υπάρχουν διάφορες αντικρουόμενες ετυμολογίες, κατά τις οποίες μία από τις Εσπερίδες ονομαζόταν Κρήτη, όπως Κρήτη ονομαζόταν και η σύζυγος του βασιλιά Μίνωα, καθώς και μια από τις νύμφες που παντρεύτηκε ο Δίας Άμμων. Επίσης, ο Κρής, γιος του Δία και της Νύμφης Ίδας θεωρείται να έχει δώσει το όνομά του στην Κρήτη, ειδικά αφού το υψηλότερο βουνό του νησιού φέρει το όνομα της μητέρας του. Η καταγεγραμμένη ιστορία του νησιού ξεκινά κατά τη Νεολιθική περίοδο, κοντά στο 7000 π.χ. Οι πρώτοι κάτοικοι έφθασαν στην Κρήτη από τη Μικρά Ασία ή τη Βόρεια Αφρική και αναπτύχθηκαν αργά για τα επόμενα χρόνια. Γύρω στο 2600 π.χ. δύο φυλετικά στοιχεία εγκαταστάθηκαν στα παράλια της Κρήτης: Ένα προερχόμενο από την Αίγυπτο και ένα από τη Μικρά Ασία. Κατά το 1900 π.χ. χτίζονται στην Κρήτη τα πρώτα ανάκτορα, επακόλουθο της μεγάλης οικονομικής ανάπτυξης του νησιού. Σύμφωνα με τις αρχαιολογικές ανασκαφές, εκείνη την εποχή δημιουργούνται τα ανάκτορα της Κνωσού, της Φαιστού, των Μαλίων και της Κάτω Ζάκρου. Με την ανοικοδόμηση των ανακτόρων εγκαινιάζεται η Νεοανακτορική εποχή που θεωρείται ως η περίοδος της ακμής του Μινωικού πολιτισμού, κέντρο του οποίου ήταν η Κνωσός. Η Κνωσός βασίλευσε στην Κρήτη απόλυτα χωρίς κίνδυνο εσωτερικών ή εξωτερικών εισβολών, όπως καταμαρτυρά η παντελής έλλειψη οχυρωματικών έργων γύρω από το ανάκτορο. Με την κατάληψη του νησιού από τους Ρωμαίους ξεκινά μια μακρά περίοδος ειρήνης και ευημερίας στα πλαίσια της οποίας αναπτύχθηκαν εκ νέου οι πόλεις της Κυδωνίας, Κνωσού και Φαιστού. Με τη διάσπαση του Ρωμαϊκού Κράτους σε Ανατολικό και Δυτικό το 395, η Κρήτη περνά στο πρώτο, τη μετέπειτα Βυζαντινή Αυτοκρατορία. Κατά τον 5ο αιώνα αρχίζει να εξαπλώνεται στη νήσο ο Χριστιανισμός. Η Βυζαντινή περίοδος έλαβε οριστικά τέλος το 1204, με την πτώση της Κωνσταντινούπολης. Το 1645, με αφορμή την επίθεση πειρατών, οι Οθωμανοί εκστράτευσαν κατά της Κρήτης. Τον Αύγουστο του ίδιου έτους κατέλαβαν τα Χανιά και κατά το επόμενο, το Ρέθυμνο. Ύστερα από 21 ετών διαρκή πολιορκία, ο Χάνδακας πέρασε και αυτός υπό Οθωμανική κατοχή. Κατά την περίοδο της Τουρκοκρατίας ο Χριστιανισμός γνώρισε και πάλι απάνθρωπη καταπίεση. ΑΛΕΞΙΑ ΔΑΚΟΛΙΑ ΣΤ 1 Εκπαιδευτήρια Μάνεση Σελίδα 12\n13 Εκπαιδευτήρια Μάνεση Σελίδα 13\n14 Ημερολόγιο Τριήμερης Περιβαλλοντικής εκδρομής στη Ζάκυνθο 17, 18 & 19 Μαίου 2013 Ομάδα 4η: «Caretta-Caretta - άνθρωπος: Φίλοι ή εχθροί;» «Το σήμερα.το όνειρο» Μέλη: Θάλεια, Κων/νος Χ., Γεωργία, Αριάννα, Θοδωρής Παρασκευή 17 Μαΐου 2013 Αυτή η ημέρα για όλα τα παιδιά της έκτης ήταν ένα μελλοντικό όνειρο. Τώρα λοιπόν έφτασε η στιγμή! Φτάσαμε στο σχολείο, επιβιβαστήκαμε στο πούλμαν και ο δάσκαλος έδωσε το σήμα για την εκκίνηση της εκδρομής. Όλοι «πετούσαμε στα σύννεφα» από την χαρά μας. Στο πούλμαν τις 4 ώρες ούτε που τις καταλάβαμε γιατί τραγουδούσαμε, γελάγαμε, χορέψαμε κιόλας. Μπήκαμε στο καράβι ταλαιπωρηθήκαμε λιγάκι γιατί είχε αέρα και το πλοίο κουνούσε όμως αυτό που περιμέναμε άξιζε τον κόπο. Το μεσημεράκι ήμασταν ήδη στο ξενοδοχείο. Κολυμπήσαμε στην πισίνα του ξενοδοχείου, φάγαμε ένα ωραίο γεύμα και ξεκουραστήκαμε λιγάκι. Το πρόγραμμα τουλάχιστον έλεγε να ξεκουραστούμε, εμείς όμως τριγυρίζαμε στα δωμάτια και παίζαμε. Ομολογώ ότι ήταν ένα από τα πράγματα που δεν θα ξεχάσω ποτέ. Με αυτά και αυτά έφτασε το απόγευμα όπου μπήκαμε στα πούλμαν και πήγαμε στο λόφο του Στράνη. Ο λόφος αυτός δεν διαφέρει οπτικά σε κάτι όμως ιστορικά είναι από τους πιο σημαντικούς και συμβολικούς λόφους στην Ελλάδα. Δίπλα σε ένα πουρνάρι ο εθνικός μας ποιητής ο Διονύσιος Σολωμός έγραψε τον Εθνικό ύμνο. Εκεί έγινε η πρώτη παρουσίαση των ομάδων. Η ομάδα της τέχνης και του πολιτισμού της Ζακύνθου μας παρουσίασε ένα κομμάτι από την εργασία τους και μετά από λίγο φύγαμε. Επόμενος προορισμός μας ήταν η Μπόχαλη όπου και εκεί έγινε μια ακόμα παρουσίαση. Καθώς βλέπαμε τις παρουσιάσεις ανυπομονούσαμε όλο και περισσότερο για την δική μας. Στη συνέχεια επισκεφτήκαμε την όμορφη πόλη της Ζακύνθου, περπατήσαμε, χαζέψαμε στα μαγαζιά, φάγαμε και με τη γεύση ενός παγωτού στο στόμα έκλεισε η βόλτα μας. Φτάσαμε στο ξενοδοχείο και μαζευτήκαμε ανά παρέες σε δωμάτια. Μετά από μερικές ιστορίες τρόμου, ανέκδοτα και φυσικά πολλά γέλια πήγαμε στα δωμάτια μας με μάτια κουρασμένα, χαρούμενα και γεμάτα ανυπομονησία. Σάββατο 18 Μαΐου 2013 Ξυπνήσαμε το πρωί και κατεβήκαμε στο ξενοδοχείο για πρωϊνό. Έπειτα μπήκαμε στα πούλμαν και πήγαμε στην πόλη της Ζακύνθου όπου μεταφερθήκαμε πολλά χρόνια πριν με μια ενδιαφέρουσα ξενάγηση που παρακολουθήσαμε. Μας μίλησαν για τα κτίρια που υπήρχαν εκεί πριν τον μεγάλο σεισμό καθώς και για τα κτίρια που είναι σήμερα κτισμένα στη θέση τους. Κατά τις 12 το μεσημέρι πήγαμε σε ένα κέντρο Περιβαλλοντικής Εκπαίδευσης όπου παρακολουθήσαμε μια σχετική παρουσίαση. Έπειτα ήρθε η ώρα για την δική μας παρουσίαση. Πήραμε τις περιλήψεις και αρχίσαμε! Το συναίσθημα ήταν μοναδικό. Μιλάς, παρουσιάζεις την εργασία σου και υπάρχουν κάποιοι άνθρωποι που σε παρακολουθούνε και μαθαίνουν πράγματα από σένα. Ήταν τέλεια. Ήμασταν τυχεροί και ο καιρός μας επέτρεψε να πραγματοποιήσουμε την βόλτα με την βαρκούλα για να δούμε τις carettacarreta αφού πρώτα παρακολουθήσαμε μια ακόμα σχετική παρουσίαση. Παρόλο που η θάλασσα δεν είχε καλή ορατότητα, αφού οι βαρκάρηδες μας είχαν διαβεβαιώσει ότι δεν πρόκειται να δούμε χελώνα εμείς είδαμε όχι μία αλλά δύο. Ύστερα πήγαμε σε μια παραθαλάσσια ταβέρνα στο Καλαμάκι και αφού φάγαμε ένα απολαυστικό γεύμα, κατεβήκαμε στη παραλία πήραμε ξυλαράκια και αρχίσαμε να γράφουμε στην άμμο. Εκπαιδευτήρια Μάνεση Σελίδα 14\n15 Εκεί το συναίσθημα που επικρατούσε ήταν η ελευθερία, η ηρεμία και αυτή η αίσθηση της ευτυχίας που ήταν ξεχωριστή. Μετά γυρίσαμε στο ξενοδοχείο, χωριστήκαμε σε δύο ομάδες και παίξαμε αγώνα πόλο! Ήταν ξεκαρδιστικό και φανταστικό! Αφού το ευχαριστηθήκαμε ανεβήκαμε στα δωμάτια. Οι βόλτες στα δωμάτια ήταν απαγορευμένες όμως εμείς βρήκαμε άλλο τρόπο να είμαστε όλοι μαζί. Μπαλκόνια ήταν η μαγική λέξη. Αρχίσαμε λοιπόν να βγαίνουμε στα μπαλκόνια και να μιλάμε προσπαθώντας βέβαια να μην μας καταλάβει όλο το ξενοδοχείο. Μετά από περίπου 2 ώρες αφού ετοιμαστήκαμε κατεβήκαμε στη σάλα του ξενοδοχείου για το δείπνο. Φάγαμε και έπειτα περάσαμε σε μια άλλη αίθουσα όπου θα γινόταν το γλέντι. Ήταν ένας μεγάλος χώρος πάνω από τη θάλασσα όπου υπήρχε ζωντανή μουσική και χορευτές. Εμείς ενσωματωθήκαμε γρήγορα στο γλέντι και έτσι αρχίσαμε το χορό. Το γλέντι δεν κράτησε μέχρι το πρωί όμως ο δάσκαλος μας υποσχέθηκε ότι θα συνεχιστεί! Το θυμόμαστε!!! Κυριακή 19 Μαΐου 2013 Σήμερα τελευταία μέρα, όχι όμως η λιγότερο κεφάτη. Το πρωί κατεβήκαμε για πρωινό και αφού τακτοποιήσαμε τις αποσκευές μας στα πούλμαν κατεβήκαμε στην πόλη της Ζακύνθου. Εκεί επισκεφτήκαμε την Εκκλησία του Αγίου Διονυσίου όπου βρίσκεται το σώμα του Αγίου όπου τα χαρακτηριστικά του προσώπου του είναι φανερά. Έξω από την εκκλησία μια ακόμα ομάδα μας μίλησε. Στη συνέχεια ο κύριος Μάνεσης μας είπε κάποιες πολύ ενδιαφέρουσες πληροφορίες για τον Άγιο. Κατόπιν πήγαμε στο Βυζαντινό Μουσείο όπου είδαμε μερικές Βυζαντινές εικόνες και άλλες που διασώθηκαν από το μεγάλο σεισμό. Επόμενος προορισμός ήταν το Μουσείο Σολωμού και Κάλβου. Εκεί είδαμε τους τάφους τους και ένα μεγάλο εκθαμβωτικό άγαλμα του Διονύσιου Σολωμού στην είσοδο. Κατά τις 1 το μεσημέρι πήγαμε στα μαγαζιά και ψωνίσαμε διάφορα σουβενίρ και αναμνηστικά. Περάσαμε πάρα πολύ ωραία γιατί ο ήλιος έλαμπε και ανά παρέες τριγυρίζαμε στα σοκάκια της Ζακύνθου. Αφού φάγαμε περπατήσαμε ως το λιμάνι και μπήκαμε μέσα στο πλοίο. Μερικά παιδιά είχαν φέρει διάφορα επιτραπέζια και παίξαμε όλοι μαζί. Η μία ώρα του πλοίου τελείωσε και μπήκαμε στα πούλμαν. Έπειτα από λίγο κάναμε μια στάση στα Goodys. Φάγαμε, ήπιαμε, ξεκουραστήκαμε λίγο και μετά συνεχίσαμε το ταξίδι. Στην επιστροφή προς την Αθήνα ο κύριος Λάμπρος ήρθε και έκατσε πίσω μαζί μας. Κάναμε μια συζήτηση που γίνεται κάθε χρόνο στην έκτη Δημοτικού. Η συζήτηση είχε θέμα την πορεία και την μελλοντική εξέλιξη του καθένα από εμάς. Ο κύριος μας εξέφρασε κάποιες απόψεις του που μας αφορούσαν. Η χάρη μας μέχρι για Πρωθυπουργός και την NASA έφτασε. Μετά από αυτό το κλίμα ήταν βαρύ και ασήκωτο. Είχαμε όλοι μια γλυκόπικρη γεύση. Κάτι καλό τελείωσε, κάτι άλλο θα άρχιζε. Ο χρόνος θα δείξει. Εκπαιδευτήρια Μάνεση Σελίδα 15\n16 Παρασκευή 17 Μαΐου 2013 Ομάδα 5η: «Έλαιον και Οίνον». «Παραδόσεις και έθιμα» «Της Ζακύνθου τα παιδιά» Σήμερα είναι η μεγάλη μέρα. Γιατί; Γιατί θα πάμε στη Ζάκυνθο. Είμαστε μαζί με τους φίλους μας μέσα στο Πούλμαν. Ο ατέλειωτος χορός και η αγωνία για τη Ζάκυνθο μας έχει ανεβάσει την αδρεναλίνη στα ύψη. Μόλις περάσαμε την γέφυρα του Ρίου Αντίρριου και βλέπουμε γύρω μας μόνο καράβια και θάλασσα. Να, τώρα μπροστά μας είναι το λιμάνι της Κυλλήνης. Σιγά σιγά επιβιβαζόμαστε στο πλοίο με προορισμό τη Ζάκυνθο. Το πλοίο ξεκινά και εμείς ζαλιζόμαστε με ελάχιστες εξαιρέσεις. Προς το τέλος του ταξιδιού, πήγαμε στη γέφυρα του πλοίου. Όλοι είμαστε ενθουσιασμένοι γιατί εκεί βλέπουμε γρανάζια, βαλβίδες και διάφορα μηχανήματα. Φτάσαμε στη Ζάκυνθο. Όλη η κούραση που είχαμε μέχρι εκείνη τη στιγμή εξαφανίζεται. Πάμε στο ξενοδοχείο, στο Τσιλιβί και παρατηρούμε την πόλη της Ζακύνθου. Είναι πολύ διαφορετική σε σχέση με την Αθήνα. Ο κύριος και η κυρία Μάνεση μας δίνουν συμβουλές που θα κάνουν την διαμονή μας πιο ευχάριστη. Φτάσαμε στο ξενοδοχείο και πήγαμε αμέσως στη πισίνα. Αμέσως μετά πήγαμε για φαγητό. Είναι απόγευμα και είμαστε στο λόφο του Στράνη. Έχουμε θέα όλη τη Ζάκυνθο. Γίνεται παρουσίαση των ομάδων που ασχολούνται με τον Σολωμό. Αμέσως μετά θα πάμε στη Μπόχαλη. Εκεί προσκυνούμε την Παναγία τη Χρυσομαλλούσα. Γίνεται παρουσίαση από τις αντίστοιχες ομάδες για το θέατρο και την Ιστορία της Ζακύνθου. Έπειτα πήγαμε σε ένα παραδοσιακό κατάστημα της πόλης όπου δοκιμάσαμε μάντολες και παστέλια. Μετά καθίσαμε με τους συμμαθητές μας και φάγαμε σουβλάκια. Γυρίζουμε στο ξενοδοχείο και τριγυρίζουμε από δωμάτιο σε δωμάτιο. Σε λίγες ώρες θα πάμε για ύπνο. Σάββατο 18 Μαΐου 2013 Μόλις ξυπνήσαμε και ετοιμαζόμαστε να πάμε για πρωινό. Είμαστε όλοι πολύ χαρούμενοι που είμαστε στη Ζάκυνθο. Είμαστε στη πλατεία Σολομού και μας μιλάει μια κυρία για τα αγάλματα που βρίσκονται εκεί. Τώρα πάμε στο Κ.Π.Ε Λιθακιάς. Εκεί θα παρουσιάσει και η ομάδα μας. Μόλις φτάσαμε στη παραλία και θα μπούμε σε μια βάρκα για να δούμε τη χελώνα Caretta- Caretta. Όμως πριν μπούμε στη βάρκα θα παρουσιάσουν κάποιες ομάδες. Είμαστε μέσα στη θάλασσα και έχουν εμφανιστεί 2-3 χελώνες, τις οποίες τις φωτογραφίζουμε με χαρά. Σε λίγο θα πάμε σε μια παραλιακή ταβέρνα και θα μας κεράσει καλαμάκια με πατάτες ο κύριος Μάνεσης. Αμέσως μετά πήγαμε στη παραλία για να πλατσουρίσουμε στα νερά. Περνάμε τέλεια και δεν θα θέλαμε να φύγουμε ποτέ από αυτό το υπέροχο νησί. Σε λίγο θα παρουσιάσει η ομάδα που ασχολείται με τα ζώα προς εξαφάνιση κυρίως της Μεσογείου. Είμαστε στο πούλμαν και γυρνάμε στο ξενοδοχείο. Κατά τη διάρκεια της διαδρομής χορεύουμε και τραγουδάμε. Με το που φτάνουμε στο ξενοδοχείο πηγαίνουμε στα δωμάτια μας, βάζουμε τα μαγιό μας και πάμε κατευθείαν στη πισίνα όπου θα κάτσουμε πάνω από μια ώρα. Εκεί αρχίζει το παιχνίδι αφού πετάει το ένα παιδί το άλλο μέσα στη πισίνα. Αμέσως μετά πάμε να παίξουμε πόλο στην ειδική πισίνα μαζί με τους γονείς. Μετά το παιχνίδι πήγαμε στα δωμάτια μας για να ξεκουραστούμε και να ετοιμαστούμε για φαγητό και για το μεγάλο γλέντι που θα ακολουθήσει. Στο γλέντι χορεύαμε χωρίς σταματημό για πάνω από 2 ώρες. Η ώρα πέρασε και πηγαίνουμε στα δωμάτια μας. Όμως δεν θα κοιμηθούμε θα τριγυρίζουμε στα δωμάτια των φίλων μας για ώρες και θα παρακολουθήσουμε την Eurovision. Εκπαιδευτήρια Μάνεση Σελίδα 16\n17 Κυριακή 19 Μαΐου 2013 Αχ! Μόλις ξυπνήσαμε και είμαστε όλοι στεναχωρημένοι που φεύγουμε από την Ζάκυνθο, αλλά και χαρούμενοι για τις όμορφες στιγμές που περάσαμε σε αυτό το νησί. Μετά το πρωινό ετοιμαζόμαστε να πάμε στη πόλη. Επισκεφτήκαμε την εκκλησία του Αγίου Διονυσίου και προσκυνήσαμε τα λείψανα του Αγίου. Αμέσως μετά πήγαμε στο μουσείο «Άγιος Διονύσιος». Ακολουθούν τα μουσεία Σολωμού και Κάλβου καθώς και το μεταβυζαντινό μουσείο. Η ώρα πέρασε και επιβιβαζόμαστε στο πλοίο για την Κυλλήνη. Μόλις φτάνουμε πηγαίνουμε για φαγητό. Στον Ισθμό της Κορίνθου συνειδητοποιούμε πόσο ωραία περάσαμε και αρχίζουμε να κλαίμε. Φτάσαμε στο σχολείο και όλοι έλεγαν στον κύριο Μάνεση γιατί η εκδρομή δεν ήταν πενταήμερη αφού όλα ήταν τόσο όμορφα και έχουμε πλημμύρισει με χαρά, αναμνήσεις και ενθουσιασμό. Εκπαιδευτήρια Μάνεση Σελίδα 17\n18 Οι μαθητές γράφουν την άποψη τους για την ταινία Avatar Ερώτηση: «Πολλά χρόνια πριν λευκοί άποικοι αφάνισαν τους Ινδιάνους για να εκμεταλλευτούν σε πρώτες ύλες τα εδάφη τους. Σήμερα σε όλο τον πλανήτη υπάρχει ηθελημένη καταστροφή του περιβάλλοντος από βιομηχανίες στο βωμό του κέρδους. Το 2151 μ.χ σύμφωνα με την ταινία, ο άνθρωπος χρηματοδοτεί εξωγήινες αποστολές με σκοπό το κέρδος και δεν διστάζει να καταστρέψει έναν πλανήτη γεμάτο αρμονία και ομορφιά». Α) Πως σχολιάζετε την πορεία του ανθρώπου μέσα στο χρονικό αυτό διάστημα; Β) Μέχρι που μπορεί τελικά να φτάσει ο άνθρωπος; Γ) Υπάρχει ελπίδα να υπερισχύσει το καλό στοιχείο του ανθρώπου και αν ναι, πως φαίνεται αυτό στην ταινία που είδαμε; Απάντηση: Η πορεία του ανθρώπου σε αυτό το χρονικό διάστημα είναι κακή. Η γη κοντεύει σχεδόν να καταστραφεί λόγω της ύπαρξης του ανθρώπου, του πιο δυνατού ζώου της γης. Όσο ο άνθρωπος ανέπτυσσε την τεχνολογία, τόσο κατάστρεφε τη γη. Τα υλικά αγαθά που μας πρόσφερε η γη ήταν πολλά αλλά τώρα λιγόστεψαν και εξαφανίστηκαν. Κάποτε η γη ήταν πανέμορφη και πράσινη, τώρα είναι σχεδόν μια έρημος. Τα αέρια ρυπαίνουν την ατμόσφαιρα και μολύνουν το περιβάλλον. Αυτά που έκανε ο άνθρωπος είναι εις βάρος του. Όπως είδαμε και στην ταινία ο άνθρωπος κατάστρεψε τη γη και πήγε να καταστρέψει τον πλανήτη Πανδώρα. Έναν πράσινο, αρμονικό και ευτυχισμένο πλανήτη. Όταν θέλουμε να αποκτήσουμε κάτι τώρα δε δυσκολευόμαστε να το πάρουμε και ούτε μπορεί να μας σταματήσει κάτι. Οι NIAVI η μπλε φυλή της ταινίας εκτιμούσε αυτό που είχε και δεν το κατάστρεφε. Πάνω απ όλα όμως εκτιμούσε τη ζωή. Ο άνθρωπος πριν καταστραφεί η γη ολοσχερώς (εκτός και αν το αποτρέψει) μπορεί να φτάσει πολύ μακριά. Η τεχνολογία στις μέρες μας αναπτύσσεται πολύ γρήγορα. Ο άνθρωπος έχει ανακαλύψει πολλά πράγματα που όμως είναι καταστροφικά όπως για παράδειγμα τα τανκ, τιςι βόμβες, τους πυραύλους, τα ρομπότ και πολλά άλλα. Βέβαια έχει κάνει και ανακαλύψεις όπως οι ανεμογεννήτριες και η χρησιμοποίηση ανανεώσιμων πηγών ενέργειας. Με τα παραδείγματα αυτά καταλαβαίνουμε ότι ο άνθρωπος μπορεί να φτάσει σε πολύ υψηλό επίπεδο. Το καλό στοιχείο του ανθρώπου μπορεί να υπερισχύσει. Μπορεί να αλλάξει πολλά πράγματα και να σταματήσει να είναι λαίμαργος. Στην ταινία όμως είδαμε το αντίθετο. Δεν είδαμε ότι ήταν φιλικός προς το περιβάλλον αντίθετα ήταν καταστροφικός προς αυτό. Στην ταινία είδαμε πως έκοψε δέντρα, λεηλάτησε και σκότωσε. Όλα αυτά δείχνουν ότι ο άνθρωπος είναι χειρότερος από ζώο αφού είναι λαίμαργος και δεν σταματάει να καταστρέφει. Τέλος αν και βλέπουμε τι έχουμε κάνει στη μητέρα γη εμείς δεν σταματάμε. Σύντομα όμως θα ζούμε σε ένα πλανήτη χωρίς φυσικά αγαθά και όλοι θα κάνουμε την ερώτηση «Τι θα απογίνουμε». Νίκος Νικολόπουλος Εκπαιδευτήρια Μάνεση Σελίδα 18\n19 Απάντηση: Η πορεία του ανθρώπου από την δημιουργία της γης μέχρι σήμερα έχει αλλάξει ριζικά. Για χιλιάδες χρόνια εκμεταλλεύονταν τους πλούσιους καρπούς της φύσης χωρίς να την καταστρέψει. Αυτά ήταν τα χρόνια αρμονίας του ανθρώπου με την φύση. Όμως όλα άλλαξαν πριν μερικές δεκαετίες όταν ο άνθρωπος ήθελε χρήματα και ενέργεια. Άρχισε να καταστρέφει ότι υπήρχε γύρω του. Απορρόφησε όλους τους φυσικούς πόρους καταστρέφοντας διάφορα οικοσυστήματα αλλά και την ίδια τη γη. Έχουν μείνει κάποια αποθέματα ενέργειας που ο άνθρωπος δεν ξέρει πώς να τα αξιοποιήσει. Τα χρόνια που ζούμε είναι τα χρόνια καταστροφής της φύσης από τον άνθρωπο. Παρόλα αυτά η φύση προσπαθεί να διατηρήσει τη γη όπως ήταν. Όμως δεν γνωρίζουμε που μπορεί να φτάσει ο άνθρωπος. Θα συνεχίσει να καταστρέφει τη γη, όπως οι άνθρωποι στην ταινία που καταστρέψανε τον πλανήτη Πανδώρα για τα ορυκτά της και δεν νοιάστηκαν για τίποτα ή θα προσπαθήσει να διατηρήσει τη γη καθαρή και όμορφη όπως οι άνθρωποι στη ταινία που τελικά βοήθησαν εκείνο τον πλανήτη. Όλα αυτά είναι ερωτήματα που θα απαντηθούν σε λίγο καιρό. Τελικά μπορεί να καταφέρει να υπερισχύσει το καλό στοιχείο του ανθρώπου. Αυτό το είδαμε και στη ταινία που κάποιοι άνθρωποι πήγαν στον πλανήτη Πανδώρα για να τον καταστρέψουν αλλά είδαν την αρμονία της ζωής που υπήρχε εκεί και θέλησαν να τον βοηθήσουν αφού καθυστερούσαν τις επιθέσεις που ετοίμαζαν άλλοι κακοί άνθρωποι. Όταν οι κακοί κατέστρεψαν το σπίτι των NAVI, των πλασμάτων που κατοικούσαν σε αυτόν τον πλανήτη, ξέσπασε πόλεμος.τελικά νίκησαν οι καλοί που υπερίσχυσαν εναντίον του κακού και έσωσαν έναν ολόκληρο πλανήτη γεμάτο ισορροπία και ζωή. Σπύρος Φραγκισκάτος Μονοήμερη Εκδρομή στις Μυκήνες και στο Σοφικό Κορινθίας Φέτος όπως και κάθε χρονιά όλο το σχολείο πραγματοποίησε μια μορφωτική και ψυχαγωγική εκδρομή στις Μυκήνες και στο Σοφικό Κορινθίας. Στην αρχή πήγαμε στον αρχαιολογικό χώρο των Μυκηνών όπου μετά από μια ξενάγηση που παρακολουθήσαμε από την κυρία Τσιαμάκη, επισκεφτήκαμε τους τάφους της Κλυταιμνήστρας και του Ατρέα. Έπειτα αναχωρήσαμε για την κατασκήνωση στο Σοφικό. Μόλις φτάσαμε εκεί φάγαμε και μετά κάναμε διάφορες δραστηριότητες στο χώρο όπως Ιππασία, βόλτα με το τρενάκι και την άμαξα, τοξοβολία, ποδόσφαιρο κ.α. Κατά την επιστροφή μας είμασταν αρκετά λυπημένοι που τελείωσε μια τόσο ωραία εμπειρία αλλά χαρούμενοι που τη ζήσαμε! Εκπαιδευτήρια Μάνεση Σελίδα 19\n20 -Ποιος είναι ο βασιλιάς των ζώων; -Η ψείρα, γιατί είναι επί-κεφαλής! Κάποιος what s up μου στέλνει απειλητικά μηνύματα εδώ και ένα χρόνο! Μου λέει Ο χρόνος σου τελειώνει! -Τι κοινό έχουν ένα πορτοφόλι και ένα κρεμμύδι; -Και τα δυο όταν τα ανοίγεις σε κάνουν να κλαις! Ρωτάει η δασκάλα τον Τοτό: Τοτέ, αν είχες 5 και ο πατέρας σου έδινε άλλα 5, πόσα θα είχες; -5 -Τοτέ, μάλλον δεν ξέρεις πρόσθεση! -Κυρία, μάλλον δεν ξέρετε τον πατέρα μου! Γιατί οι ελέφαντες έχουν ζάρες; Γιατί κανένας δεν τολμάει να τους σιδερώσει! -Αγάπη μου θες να περάσουμε ένα ωραίο σαββατοκύριακο; - Ναι αγάπη μου! -Ωραία τα λέμε από Δευτέρα! Γιατί περιμένουν 17 Πόντιοι στην ουρά έξω από μία αίθουσα μπιλιάρδων; Γιατί η πινακίδα γράφει: Απαγορεύεται η είσοδος κάτω των 18. Πως πέθανε η τελευταία Πόντια γάτα; Μεράκλωσε και πήγε σε σκυλάδικο. Πως τρομάζεις έναν άντρα? Κρύβεσαι από πίσω του και του πετάς ρύζι. Για να βάζουνε τρικλοποδιά στα κουνούπια. Τι κάνουν δύο ξανθιές στο πάτο τις θάλασσας; Ποτίζουν τα φύκια. Πως πέθανε ο τελευταίος πόντιος επιστήμονας: Του καρφώθηκε μια ιδέα στο κεφάλι. Είπε ο Τσακ Νόρρις: Σοβαρέψου. Και ο σοβάς ρεύτηκε! Πως λέγονται δύο ιδία αυτοκίνητα; Καρύδια Ο δάσκαλος: Κωστάκη, κλείνε μου το ρήμα τρέχω. Και ο Κωστάκης: τρέχω, έτρεχα, σκόνταψα, έπεσα. Χτύπησα, έκλαψα, σηκώθηκα και έφυγα. Στο μάθημα της Γεωγραφίας: - Τάκη, για δείξε μας στο χάρτη πού είναι η Αμερική. - Εδώ! - Μπράβο παιδί μου. - Τώρα εσύ Νατάσσα, για πες μας, ποιος ανακάλυψε την Αμερική; - Ο Τάκης!! Δύο φίλες συζητούν: - Καλέ, σου έχω πει τι λέει ο αρραβωνιαστικός μου σε όποιον πετυχαίνει στο δρόμο; - Όχι, για πες... - Να, λέει ότι θα παντρευτεί την ομορφότερη γυναίκα του κόσμου! - Αλήθεια; Μα πότε αποφασίσατε να χωρίσετε; Πώς πέθανε ο τελευταίος πόντιος ποδοσφαιριστής; Έκανε ψαλιδάκι και κόπηκε στα δύο. Γιατί οι Πόντιοι κοιμούνται σταυροπόδι; Νικόλας Καμάρας, Ηλίας Γρηγοριάδης, Σπύρος Φραγκισκάτος Εκπαιδευτήρια Μάνεση Σελίδα 20\n21 Ε κ δ η λ ώ σ ε ι ς τ ο υ σ χ ο λ ε ί ο υ μ α ς Ε Ρ Γ Α & Η Μ Ε Ρ Ε Σ Εκπαιδευτική εκδρομή Δ' και Ε' τάξης στο χώρο της Ακρόπολης. Γυμναστράδα Τα παιδιά της Δ Δημοτικού παρουσίασαν με μεγάλη επιτυχία το πρόγραμμα επιδείξεων με τίτλο Mamma Mia στη Γυμναστράδα του Δήμου Ηρακλείου Αττικής. Εκδρομη Δ τάξης στο Παναθηναικό στάδιο (Ημέρα ολυμπιακής παιδείας). Εκπαιδευτήρια Μάνεση Σελίδα 21\n22 Ε κ δ η λ ώ σ ε ι ς τ ο υ σ χ ο λ ε ί ο υ μ α ς Επίσκεψη της Στ Δημοτικου στο Μουσείο Μικρασιατικής καταστροφής. Επίσκεψη της Γ τάξης στο σώμα Ελλήνων προσκόπων. Ανοιξιάτικη βόλτα των μαθητών της Γ τάξης στο Πάρκο Τρίτση. Εκπαιδευτήρια Μάνεση Σελίδα 22\n23 Εκδηλώσεις του σχολείου μας Τα παιδιά του δημοτικού σχολείου πήραν μέρος σε αγώνα δρόμου που διοργάνωσε ο Δήμος Ηρακλείου. Στα πλαίσια του εθελοντισμού οι μαθητές του σχολείου μας έλαβαν μέρος στον καθαρισμό πάρκου του Δήμου Ηρακλείου με σκοπό την αφύπνιση της οικολογικής τους συνείδησης. Εκπαιδευτήρια Μάνεση Σελίδα 23\n24 Ε κ δ η λ ώ σ ε ι ς τ ο υ σ χ ο λ ε ί ο υ μ α ς Οι μαθητές του σχολείου μας σε κολυμβητικές επιδείξεις. Βράβευση της ποδοσφαιρικής ομάδας του σχολείου μας από τον παλαίμαχο ποδοσφαιριστή Κριστόφ Βαζέχα. Επίδειξη των δεξιοτήτων και βράβευση των μαθητών της ομάδας τέννις Εκπαιδευτήρια Μάνεση Σελίδα 24


Η Γενοκτονία στο Αφρίν, γίνεται με την άδεια της Ρωσίας και μπροστά στα μάτια των ΗΠΑ, του ΟΗΕ και της Ε.Ε.\nΑρχική σελίδαΚόσμοςΗ Γενοκτονία στο Αφρίν, γίνεται με την άδεια της Ρωσίας και μπροστά στα μάτια των ΗΠΑ, του ΟΗΕ και της Ε.Ε.\nΣυμμορία ενόπλων που υποστηρίζονται από την Τουρκία, στην είσοδο του Αφρίν\nΟι Κούρδοι μέχρι τις αρχές του 2018 αποτελούσαν το 98% του πληθυσμού του Αφρίν. Σήμερα, δύο χρόνια μετά, αποτελούν μόλις το 35%!\nΜε βάση δημοσίευμα του Basnews, οι ομάδες των ενόπλων που κατέχουν το Αφρίν και υποστηρίζονται από την Τουρκία, εφαρμόζουν συστηματικά ένα σχέδιο δημογραφικής αλλοίωσης της επαρχίας Αφρίν, την οποία κατέχουν από τις αρχές του 2018, μετά την επιχείρηση “Κλάδος Ελαίας” των τουρκικών ενόπλων δυνάμεων, που έγινε μετά από άδεια της Ρωσίας.\nΣημειώνεται ότι ο πληθυσμός του Αφρίν πριν την τουρκική εισβολή αποτελούνταν από Κούρδους, σε ποσοστό 98% και σήμερα το ποσοστό αυτό έχει πέσει στο 35%.\nΜε βάση έκθεση της Οργάνωσης Ανθρωπίνων Δικαιωμάτων του Αφρίν, μετά την άλωση της πόλης από τον τουρκικό στρατό και τον λεγόμενο Ελεύθερο Στρατό της Συρίας, τις 18 Μαρτίου 2018, εφαρμόζεται τουρκικό σχέδιο δημογραφικής αλλοίωσης της περιοχής.\nΟι ιδιοκτήτες των σπιτιών στην πόλη, αναγκάστηκαν να τα εγκαταλείψουν, κατά τη διάρκεια της επίθεσης και δεν κατέστη δυνατόν να επιστρέψουν, ενώ στα σπίτια τους έχουν εγκατασταθεί εκατοντάδες χιλιάδες Σύριοι πρόσφυγες από άλλες περιοχές της Συρίας.\nΗ ίδια οργάνωση αναφέρει ότι ο αριθμός των Αράβων στο Αφ΄ριν, έχει περάσει εκείνον των Κούρδων.\nΗ κατάσταση από πλευράς δημογραφίας, σε διάφορες περιοχές της επαρχίας Αφρίν, έχει ως εξής:\nŞera: Αριθμός Κούρδων: 35 χιλιάδες. Μετά την κατάληψη της περιοχής έχουν εγκατασταθεί 46.700 Άραβες.\nBilbilê: Αριθμός Κούρδων: 29.400. Μετά την κατάληψη της περιοχής έχουν εγκατασταθεί 51.500 Άραβες.\nReco: Αριθμός Κούρδων: 36.400. Μετά την κατάληψη της περιοχής έχουν εγκατασταθεί 43.300 Άραβες.\nMabeta: Αριθμός Κούρδων: 38.500. Μετά την κατάληψη της περιοχής έχουν εγκατασταθεί 46.600 Άραβες.\nŞiyê: Αριθμός Κούρδων: 17.700. Μετά την κατάληψη της περιοχής έχουν εγκατασταθεί 26 χιλιάδες Άραβες.\nCindirês: Αριθμός Κούρδων: 43.400. Μετά την κατάληψη της περιοχής έχουν εγκατασταθεί 61.500 Άραβες.\nŞêrewa: Αριθμός Κούρδων: 47.500. Μετά την κατάληψη της περιοχής έχουν εγκατασταθεί 71.600 Άραβες.\nΑφρίν – πόλη: Αριθμός Κούρδων: 53.300. Μετά την κατάληψη της περιοχής έχουν εγκατασταθεί 110.900 Άραβες.\nΣτο σύνολο της επαρχίας Αφρίν, οι Κούρδοι ανέρχονται στις 298.000 κατοίκους και οι Άραβες στις 458.100 κατοίκους.\nΤο Αφρίν είναι περιοχή στην οποία κατοικούν οι Κούρδοι επί αιώνες και αποτελείται από επτά δήμους και 365 χωριά και οικισμούς.\nΑπό τότε που η περιοχή είναι υπό την κατοχή της Τουρκίας και των ενόπλων συμμοριών της, τα εγκλήματα εναντίον των Κούρδων συνεχίζονται χωρίς διακοπή.\nΈνα έγκλημα πολέμου, μια γενοκτονία, εξελίσσεται μέρα με τη μέρα, κάτω από τα όμματα του ΟΗΕ, της Ε.Ε., της Ρωσίας και των ΗΠΑ.


E1449: Πουτινική προπαγάνδα - Vigla\nΔιαφθορά με κυρίαρχη την κλεπτοκρατία, προπαγάνδα απεριόριστου ψεύδους και στυγερή σκληρότητα είναι τα τρία γνωρίσματα της φασιστικής δικτατορίας του Λένιν, του Στάλιν, του Χίτλερ και τώρα του Πούτιν. Εδώ σήμερα εξετάζω το γνώρισμα του ψεύδους και της αναίσχυντης προπαγάνδας.\nΘα θυμάστε πως ως τις 23 Φεβρουαρίου 2021, ο Πούτιν και τα φερέφωνά του διαβεβαίωναν υπεροπτικά πως δεν υπήρχε περίπτωση εισβολής στην Ουκρανία. Η δε Μαρία Ζαχάροβα ρωτούσε χλευαστικά ποια ήταν η επόμενη ημερομηνία εισβολής που προσδιόριζαν οι ανόητοι Δυτικοί, κυρίως ο Αμερικάνος πρόεδρος…\nΜα την επομένη, στις 24 Φεβρουαρίου τα τανκς ροβόλησαν στις Ουκρανικές πεδιάδες και οι ρουκέτες σφυρίζοντας ανατριχιαστικά άστραψαν στον ουρανό!\nΓιατί 24/2; Διότι ήταν η επέτειος του πρώτου βάναυσου βιασμού της Ουκρανίας με το «αδελφό» (όπως ισχυρίζεται ο Πούτιν φτύνοντας ψέματα) έθνος!\nΣτις 28 Φεβρουαρίου 2014 ο ίδιος ο κ. Πούτιν διαβεβαίωνε την ανθρωπότητα πως «Δεν έχουμε πρόθεση να κουδουνίσουμε τη σπάθα μας και να στείλουμε στρατιώτες στην Κριμαία»! Το ψέμα τώρα ήταν κυνικό, ξεδιάντροπο, σαν χαστούκι στα αυτιά των ακροατών. Διότι είχε ήδη στείλει στρατεύματα, 22.000 άντρες, στην Κριμαία 4 μέρες νωρίτερα, στις 24 του μηνός, εκ των οποίων 10.000 είχαν εισβάλει δυτικότερα στα Ουκρανικά εδάφη!\nΔιεκδικούσε τα εδάφη εκείνα διότι τα θεωρούσε, με όλη την αμορφωσιά και ακατανοησία του πορωμένου αγροίκου, κομμάτι της Ρωσίας (!) επειδή ονομάστηκαν από την αυτοκράτειρα Αικατερίνη Novorossia – όπως λέμε για την Νέα Αγγλία στις ΗΠΑ ή τη Νέα Νότια Ουαλία στην Αυστραλία. Ενώ, φυσικά, ο όρος δήλωνε πως επρόκειτο για εδάφη «νέα», δηλαδή πρόσφατα προστεθειμένα στη Ρωσική επικράτεια, δηλαδή αρπαγμένα και ιδιοποιημένα σε συμφωνία με τους Αψβούργους της Αυστρο-ουγγαρίας!\nΟ Πούτιν και οι προπαγανδιστές του διέδιδαν δίχως ίχνος ντροπής πως οι πολεμιστές που έδειχνε τότε η τιβί με στολές δίχως γνωρίσματα δεν ήταν Ρώσοι μα μπουλούκια Ουκρανών που ξεσηκώθηκαν να εκδιώξουν «τους Μασόνους της Ευρώπης και της Αμερικής» καθώς και «τους φασίστες της Ουκρανίας» (έλεγε ο Vladimir Antyufeyev «ειδικός» για τέτοιες συγκρούσεις, επικεφαλής της Ασφάλειας). Μα αυτοί οι «Ουκρανοί» παρακρατικοί στρατιώτες χρησιμοποιούσαν (και η τιβί τα έδειχνε) τα πιο σύγχρονα Ρωσικά οπλικά συστήματα και τανκς που δεν είχαν εμφανιστεί πουθενά στο εξωτερικό!\nΚαι το ίδιο διάστημα, στα παράθυρα των καναλιών εμφανίζονταν τα πουτινικά ανδρείκελα (Vladimir Antyufeyev, Igor Girkin, Alexander Borodai κ.α.) ως ακτιβιστές στις εξεγερμένες περιοχές της Novorossia και διοικητές της Donetsk Λαϊκής Δημοκρατίας που θα αποσχιζόταν από την Ουκρανία. Συγχρόνως ήταν τα ηρωικά στρατεύματα της αθώας και αγίας Ρωσίας που προχωρούσαν να προστατεύσουν τους άσπιλους Ρώσους από τους φασίστες! Έτσι παραδόξως και μυστηριωδώς ήταν και δεν ήταν Ρώσοι στρατιώτες!!!\nΤον Απρίλιο (2014) οι κάτοικοι και πολιτοφύλακες της Οδησσού ετοιμάστηκαν για τη Ρωσική εισβολή βλέποντας τι είχε γίνει στα ανατολικά, στην Κριμαία. Έστειλαν μήνυμα στον ίδιο τον πρόεδρο Πούτιν πως δεν είχαν φασαρίες και δεν χρειάζονταν τη Ρωσική «προστασία». Πολλοί δε εντάχθηκαν σε ομάδες που έπαιρναν μαθήματα στη χρήση όπλων. Και η Ρωσική τιβί καθημερινά προειδοποιούσε πως Ουκρανοί εθνικιστές θα εισέβαλαν στην Οδησσό και οι Ρωσικές δυνάμεις θα έπρεπε να σπεύσουν να προστατεύσουν την πόλη! Κάτι που δεν έγινε. Όπως τώρα, έτσι και τότε, οι μόνοι που εισέβαλαν ήταν οι Ρώσοι.\nΜα οι Επαρχίες Donetsk και Luhansk βρίσκονταν πλέον σε πλήρη έλεγχο Ρώσων. Εντούτοις, ο μικρός στρατός των Ουκρανών (οι εθνικιστές, φασίστες και Ναζί!) επιτέθηκαν στα τάγματα του Girkin (της GRU = Ειδικές Δυνάμεις) στη Sloviansk και κατατρόπωσαν και τους Ρώσους (που υπήρχαν και δεν υπήρχαν στην Ουκρανία!) και τους ρωσόφιλους αποσχιστές.\nΟι Ρώσοι με νέες δυνάμεις αντεπιτέθηκαν τον Ιούλιο από το έδαφος της Ρωσικής Ομοσπονδίας. Και η αντεπίθεση άρχισε με μαζικό βομβαρδισμό στις 11/7. Ένας Ρώσος στρατιώτης, ο Vadim Gregoriev, που υπηρετούσε στη βάση του στη Matveyev Kurgan, Ρωσία, ανάρτησε υπερήφανα την είδηση «Σφυροκοπούσαμε ολονυκτίς την Ουκρανία πέρα από τα σύνορά μας»!\nΆλλοι Ρώσοι διαλαλούσαν: «Οι άντρες μας καθαρίζουν τα σύνορα από φασίστες… Οι Ναζί διαπράττουν γενοκτονία… Οι βομβαρδισμοί είναι αναγκαίοι!»\nΤην επομένη, στις 12/7 η ρωσική τιβί, το πασίγνωστο Pervyi Kanal, εξολοκλήρου πουτινικό, παρουσίασε μια συγκλονιστική είδηση ότι στη Sloviansk όπου, είχαν επιτεθεί οι Ουκρανοί, ένα μικρό αγόρι, ένα Ρωσόπουλο 3 ετών σταυρώθηκε στη κεντρική «Πλατεία Λένιν» από Ουκρανούς στρατιώτες.\nΔεν παρουσιάστηκαν καθόλου τεκμήρια ή μαρτυρίες κι έτσι πολλοί ανεξάρτητοι ρεπόρτερ ερεύνησαν την υπόθεση κι έκαναν εξίσου συγκλονιστικές ανακαλύψεις.\nΔεν υπήρχε «Πλατεία Λένιν» στη Sloviansk. Δεν υπήρχαν τα πρόσωπα που εμφανίστηκαν στην ιστορία του καναλιού Pervyi. Κανένας δεν σταυρώθηκε! Μα ο αναπληρωτής υπουργός επικοινωνιών, Alexei Volin, δήλωσε πως εκείνο που είχε σημασία δεν ήταν η πραγματικότητα μα η ακροαματικότητα. Κι εκείνη τη μέρα αυτή ήταν πολύ μεγάλη!\nΚαι τώρα, όλο σχεδόν τον Μάρτιο, οι ρωσικές πυροβολαρχίες ήταν εγκατεστημένες γύρω από τη Μαριούπολη μα δεν τη βομβάρδιζαν. Τις καταστροφές κτηρίων και τους θανάτους αμάχων τους προκαλούσαν οι «εθνικιστές Ναζί Ουκρανοί» για να φανεί πως οι Ρώσοι το έκαναν – ενώ εκείνοι παρακολουθούσαν αμέτοχοι!!!\nΜα οι Ρώσοι το φθινόπωρο και τον χειμώνα 2015-2016 βομβάρδιζαν ανηλεώς διάφορες τοποθεσίες στη Συρία, τζαμιά, νοσοκομεία, σχολεία, ακόμα και στρατόπεδα φιλοξενίας προσφύγων, με βόμβες «ελεύθερες» (=unguided ή dumb) φωσφορικές και θερμοβαρικές, και σκότωσαν 1.700 – 2.000 αμάχους και 200+ παιδιά, πέρα από όποιους Ισλαμιστές τρομοκράτες!!!\nΟι φωτογραφίες παρακάτω είναι δείγματα από τη βομβαρδιστική δράση των Ρώσων στη Συρία. Οι ομοιότητες με τις ισοπεδωμένες πόλεις (Μαριούπολη, Μπούτσα κλπ) και τους αλλόφρονες πολίτες στην Ουκρανία είναι ολοφάνερες και δεν χρειάζονται πρόσθετα σχόλια.\nΟι επίσημοι Ρώσοι λένε πως τις φρικαλεότητες των πτωμάτων στους δρόμους και στα υπόγεια στη Μπούτσα και αλλού τις σκηνοθέτησαν οι ίδιοι οι Ουκρανοί (μα παρέλειψαν να βάλουν αρκετό αίμα που να πείθει!) – όπως 4 γυμνές γυναίκες, όπως τη νεκρή έγκυο, όπως και το πεθαμένο κοριτσάκι με τη χαραγμένη πλάτη! Τι έχουν να κερδίσουν οι Ουκρανοί από τέτοια χοντροκομμένη προπαγάνδα; Ακόμα και στους ρωσόφιλους είναι γνωστό πως οι Ρώσοι είναι οι εισβολείς που βομβαρδίζουν. Η κοινή γνώμη παγκοσμίως είναι ήδη υπέρ των Ουκρανών.\nΤέτοιες είναι οι αναμφισβήτητες (αν)αλήθειες του πουτινικού Ράιχ τις οποίες στηρίζουν με κολοβή λογική οι απανταχού ακροδεξιοί και ακροαριστεροί!\nΟι βόμβες «μολότοφ» πήραν την ονομασία τους από τον Ρώσο υπουργό Εξωτερικών Μολότοφ που διαβεβαίωνε τον κόσμο το 1940 πως τα ρωσικά αεροσκάφη που βομβάρδιζαν το Ελσίνκι στη ρωσική επίθεση του χειμώνα στη Φινλανδία έριχναν καλάθια με ψωμί και μπουκάλια με ποτό!!!\nPrevious article Ε1479: Ολιγάρχες δολοφονημένοι\nNext article Ε1243: Συναίνεση και κρίσεις